13:40 / 16.05.2019 2551 pdf Ўқиш режими + -\nҲозиргача қайси турдаги ва қайси номдаги фиқҳий китоб ҳақида сўз юритган бўлсак, уларнинг барчаси якка муаллифларнинг асари ҳисобланади. Албатта, бу ўша вақтларнинг шароитидан келиб чиққан омил бўлган. Шунинг учун ҳам китоблар фақат якка шахслар томонидан ёзилган.\nАммо давр ўтиши билан, ҳолат ўзгариши туфайли, жамоавий муаллифлар томонидан фиқҳий асарлар битиш заруратини ҳам англаш бошланди.\nБу турдаги фиқҳий китобларга ҳанафийлар асос солганликларини айтиб ўтишимиз лозим бўлади. Ушбу тарихий ишга ватандошларимиздан Заҳириддин Муҳаммад Бобурнинг авлодлари сабабчи бўлгани учун, у ҳақда бироз тўхталиб ўтсак, фойдадан холи бўлмас, деган умиддамиз.\n1. «Ал-фатавий ал-Оламгирия».\nЗаҳириддин Муҳаммад Бобурнинг набираларидан бўлган Султон Муҳйиддин Ўрнак Зеб Оламгир Ҳиндистонга подшоҳ бўлганда Ислом дини учун ниҳоятда жонкуярлик қилган. У имом Роббонийнинг ўғли шайх Муҳаммад Маъсумга қўл бериб, аҳли сулуклардан бўлган ва мусулмончилик учун фойдали бўлган жуда кўп ишларни қилган.\nСултон Муҳйиддин Ўрнак Зеб Оламгир барча юртларда шариат қонунларига амал қилиш йўлида қозиларга енгиллик яратиш учун фиқҳий масалаларни тартибга солиш ва уларни янгича услубда ёзиб чиқишга амр қилди.\nУ бу ишни амалга ошириш учун ўша вақтнинг кўзга кўринган уламоларидан бир гуруҳ тузди. Мазкур уламолар осон ва равшан иборалар ила фиқҳий масалаларни янгича тартибга солишлари керак эди. Масалаларни олишда зоҳирур-ривояга суяниш, зарурат бўлмаса, «наводир»га қарамасликка келишилди. Шунингдек, масаланинг қайси китобдан олингани ҳақида маълумот келтириладиган бўлди.\nСултон Муҳйиддин Ўрнак Зеб Оламгир бу уламолар гуруҳига шайх Низомуддин Бурҳонпурийни раис этиб тайин қилди. У киши ҳанафий фиқҳининг кўзга кўринган алломаларидан йигирма кишини танлаб олди. Машаққатли уринишлардан кейин катта олти жилдли ажойиб илмий асар дунёга келди.\nСултон Муҳйиддин Ўрнак Зеб Оламгир бу иш учун икки юз минг рупия сарфлади. Бу ўша вақт ҳисоби бўйича жуда катта маблағ эди.\nБу улкан илмий асарнинг икки исми бор. Уни Ҳиндистон ва унга яқин минтақаларда «Ал-фатавий ал-Оламгирия» деб атайдилар. Бунда, албатта, Султон Муҳйиддин Ўрнак Зеб Оламгирга бўлган эҳтиром ва тақдир ўз аксини топган. Бу улкан фиқҳий асарни Миср, Шом ва Туркияда «Ал-фатавий ал-Ҳиндия» деб атайдилар.\n«Ал-фатавий ал-Оламгирия»нинг муқаддимасида ёзилишича, китобнинг тартиби Бурҳонуддин Марғинонийнинг «Ҳидоя»си тартибига мос қилинган. Бошқа китоблардаги такрор ва зиёдалар тарк қилинган. Далил ва ҳужжат келтиришга ўтилмаган. Фақат изоҳга ҳожат тушгандагина далил зикр қилинган. Асосан зоҳирур-ривоя билан кифояланилган. Қайси китобдан иқтибос олингани ёзиб борилган. Уларнинг иборалари ўз ҳолида қолишига эътибор берилган. Фақат зарурат юзасидангина жузъий ўзгартириш киритилган. Омонат юзасидан, ўзгартирилмаган жумлаларга «казо», ўзгартирилганларга «ҳоказо» ила ишора қилинган.\n«Ал-фатавий ал-Оламгирия» ҳанафий фиқҳидаги энг мўътабар китоблардан бўлиб, ҳозиргача ўз аҳамиятини йўқотгани йўқ.\nКувайт давлати Вақф ва Исломий ишлар вазирлиги томонидан йўлга қўйилган «Ал-мавсуъа ал-фиқҳийя»нинг муаллифлари ҳам ўз асарларининг муқаддимасида бу улуғ асарга ўзларидан аввал ўтган жамоавий муаллифлар меҳнати сифатида катта баҳо берганлар.\n2. «Мажаллатул аҳкомил адлийя».\nЎтмишда ҳанафий уламолар жамоавий равишда ёзган асарлардан яна бири «Мажаллатул аҳкомил адлийя»дир.\nУсмонийлар давлати ҳанафий мазҳаби асосида фуқаролик қонунини яратиш мақсадида ўша вақтнинг пешқадам уламоларидан бир илмий гуруҳ ташкил қилди. Бундан маҳкамалар орасидаги ихтилофларга барҳам бериш ҳам кўзда тутилган эди.\nМазкур уламолар гуруҳига адлия вазири Аҳмад Жавдат поша раислик қилди. Кейин «Мажаллатул аҳкомил адлийя» мажалласи тузилди.\nБу асарда асосан ўша вақтдаги давлатнинг «Тижорат қонуни» деб аталган фуқаролик кодексини тўлдириш ва шаръий томонга йўллаш кўзда тутилган. Бу ҳақда ўша вақтдаги «Содрул аъзам» – бош вазир Олий Пошага «Мажалла»нинг муаллифлари томонидан ҳижрий 1286 йили муҳаррам ойининг биринчи кунида тақдим қилинган ҳисоботда ҳам айтиб ўтилган.\nМазкур ҳисоботда бу асарни ёзиш учун атоқли уламолардан алоҳида илмий гуруҳ тузилгани ва уларга ҳаётда пайдо бўлган ўзгаришларни эътиборга олган ҳолда муомалалар фиқҳи бўйича осон ва асосли китоб ёзиш топширилгани ҳам айтиб ўтилган.\nҲисобот муаллифлари ўз илмий ишларини атрофлича сифатлаганлар ва мисоллар билан фикрларини тасдиқлаганлар.\nМазкур ҳисоботга қуйидаги шахслар имзо чекканлар:\nАҳмад Жавдат поша.\nАҳкомул Адлийя девони нозири.\nВақфи Ҳумоюний муфаттиши.\nДавлат шўроси аъзоси.\nАҳкомул Адлийя девони аъзоси.\nМуҳаммад Амин Жундий.\nАлоуддин ибн Ибн Обидин.\n«Мажаллатул аҳкомил адлийя»нинг муқаддимаси иккита мақоладан иборат.\nБиринчи мақола: «Фиқҳ илмининг таърифи ва унинг тақсими». Худди шу сарлавҳа «биринчи модда» деб ҳам номланган. Чунки «Мажаллатул аҳкомил адлийя» қонун сифатида ёзилган ва унда келадиган мавзуларнинг ҳар бири модда сифатида белгиланган.\nИккинчи мақола: «Фиқҳий қоидалар».\nУнда машҳур ҳанафий олим Ибн Нужаймнинг фиқҳий қоидалари шарҳ қилинган. Ҳар бир қоида бир модда деб эътибор қилинган. Ҳаммаси бўлиб тўқсон тўққизта қоида шарҳи шунча модда дея тақдим қилинган.\nКейин китоблар бошланади. Ҳар бир китобнинг аввалида ўша мавзуга боғлиқ фиқҳий истилоҳлар тақдим қилинган. Китоблар бобларга, боблар фаслларга тақсимланган.\n«Мажаллатул Аҳкомил Адлийя» ўн олти китобдан иборат:\n8) Ғасб ва талафот етказиш;\n9) Ҳажр, мажбурлаш ва шуфъа;\n10) Ширкатлар турлари;\n12) Сулҳ ва ибро;\n15) Далил келтириш ва қасам ичириш;\nКейинчалик илмий доираларда қисқача «Мажалла» номини олган бу асар турк тилида ёзилган. Юқорида зикр қилинган ҳисоботнинг муаллифлари уни араб тилига таржима қилиш режаси борлигини айтиб ўтишган.\n«Мажалла»ни араб тилида шарҳ қилган Салим Рустам Боз Лубнаний мазкур шарҳнинг учинчи нашрига ёзган муқаддимасида аввал турк тилини яхши билмагани учун бировнинг таржимасига шарҳ ёзганини, туркчани яхши ўрганиб олгандан кейин таржимоннинг хатоларини топиб, тузатганини баён қилади.\nСалим Рустам Боз Лубнаний ўзининг «Мажаллатул Аҳкомил Адлийя»га ёзган шарҳини қисқача қилиб «Шарҳул Мажалла» деб номлаган ва жуда ҳам нафис ва фойдали иш қилган. Бу таржима илмий доираларда кенг тарқалган ва барчанинг таҳсинига сазовор бўлган.\n12:30 / 16.05.2019 2777\n19:00 / 30.04.2020 2836\nФиқҳ 175-дарс. Рукуъ ва саждангизни батамом қилинг!\n. . .Абдуллоҳ ибн Буҳайна розияллоҳу анҳудан ривоят қилинади.Набий соллаллоҳу алайҳи васаллам қачон намоз ўқисалар, икки қўлларини очиб қўяр давоми...\n1584 20:00 / 03 март\nФиқҳ дарслари (90-дарс). Таҳоратнинг суннатлари\nбиринчи мақолаУнинг суннатлари тасмия айтмоқ ва икки қўлини русғларигача уч марта ювиш ила бошламоқ. Мисвок қилмоқ. Бурунни сув ила ювгани каби оғизни ҳам сув ила давоми...\n1112 13:33 / 18.06.2020\n. . . . . . . . . . .Ҳайз бемор бўлмаган ва ҳайз ёшидан ўтмаган болиғ аёлнинг раҳми чиқарадиган қондир. Ҳайзнинг ози уч кечаю давоми...\n2430 13:30 / 28.01.2021\nАввалги мақоламизда Абу Ҳанифа раҳматуллоҳи алайҳи саҳобалардан Анас ибн Молик розияллоҳу анҳуни кўриб, у кишидан .Талаби илм ҳар бир мусулмонга фарздир,, давоми...\n2556 13:30 / 19.03.2020


Ўзбекистондаги барча мактабларда «Шахмат синфлари» очилади\nБош вазир ўринбосари Азиз Абдуҳакимов 9 январь куни АОКАда бўлиб ўтган брифингда мамлакатдаги барча мактабларда «Шахмат синфлари» очилишини маълум қилди.\nАзиз Абдуҳакимовнинг сўзларига кўра, 2021 йилда спорт мусобақалари сонини ошириш мақсадида давлат буджетидан 100 млрд сўм миқдорида маблағ ажратилади. Унинг таъкидлашича, ҳозирда спорт билан доимий шуғулланиш кўрсаткичи 19 фоиз бўлиб, 2021 йил якунигача бу кўрсаткич 25 фоизга етказилади.\nШунингдек, турли ёшдаги ёшларни қамраб оладиган футбол бўйича «Чарм тўп» бош вазир кубоги ўтказилади. Келгуси йилда 916 километр «Саломатлик йўлаклари» барпо этилади. Маҳаллаларда 500 га яқин стритбол майдони, 355 та бадментол майдони, қўшимча равишда 420 та мини футбол майдони, 350 та кўчада воркаут майдончаси қурилади.\nБундан ташқари, 70 та жисмоний тарбия ва спорт муассасаси, 16 мингга яқин боғча ва 10 000 та мактаб жами 120 миллиард сўмлик бирламчи спорт жиҳозлари билан таъминланади.\nКиритилди: 12:00 10.01.2021. Ўқилди: 1152 марта. Фикрлар сони: 0 та.


ОАВ: Қирғизистон расмийлари қиммат нархда респиратор ва ниқобларни харид қилган (видео)\nҚирғизистон молиявий полицияси “ПолитКлиника” мустақил нашрида эълон қилинган мақола юзасидан текширув бошлади — журналистлар фавқулотда ҳолат вақтида маҳаллий расмийлар ниқоб ва ҳимоя либосларини, айрим ҳолларда бозор нархидан 10 баробар қиммат нархда сотиб олганлигини аниқладилар.\n"ПолитКлиники" таҳририяти бир неча ой мобайнида давлат харидлари сайтини ўрганди — журналистлар коронавирусдан ҳимоя воситалари ва жиҳозларни харид қилиш борасида давлат тендерларида ғолиб бўлган фирма эгаларини қидиришди. Ҳукумат танлаган компанияларнинг ярми танловсиз тўғридан тўғри шартнома тузган экан. Қонун бўйича фавқулотда ҳолат вақтида буни амалга ошириш мумкин ва амалдорлар бундан фойдаланиб қолишга ҳаракат қилишган.\nЖурналистларнинг аниқлашларича, лотлардан бирида "Фарватер" ОАЖ респираторларни 400 сом (тахминан $5)дан харид қилган, бу вақтда Бишкекда уларни 30 сомдан 150 сомгача харид қилиш мумкин эди. Бир марта ишлатиладиган уч қаватли ниқоблар тендер бўйича 25 сомдан сотиб олинган, аслида улар 10 сомдан сотилган.\nАмалдорлар сотиб олган сунъий нафас олдириш аппаратлари ҳам бозор нархидан анча қимматга олинган. Битта ИВЛаппарати, журналистларнинг аниқлашича, 2,5 миллион сомга харид қилинган, харидлар порталига кўра, VENTIlogic LS аппаратини интернет-магазинларида 1 миллион сомга топиш мумкин эди.\nСуриштирув муаллифларининг аниқлашларича, ҳимоя воситалари ва жиҳозларини харид қилиш бўйича ўнлаб танловларнинг ғолиби бўлган фирмалардан бирининг директори ва таъсисчиси Индира Садиқовадир. Унинг номи "Биримдик" партияси таъсисчиларидан бири сифатида қайд қилинган. Журналистларнинг маълумотига кўра, бу партия — кузда бўлиб ўтадиган парламент сайловларида иштирок этиш мақсадида тузилган хукуматнинг сиёсий проектидир. Унинг рўйхатида кўплаб ҳукуматпараст депутат ва сиёсатчилар бор.\nТашкилотнинг баёнот беришича, Садиқованинг партия фаолияти ва Сиёсий кенгашига мутлоқо алоқаси йўқ,журналистлар эса “унинг обрўсига виждонсизларча ҳужум қилган”. “Харид жараёнларини бу каби юзаки ўрганиш ва фактларни очиқчасига бузиб кўрсатиш “Биримдик” партияси шаънига қарши тирноқ остидан кир қидиришга уринишдир”, — дея ёзди партия матбуот котиби Адилет Султаналиев.\nМатериал муаллифларининг ҳисоб-китобларига қараганда, коронавирус пандемияси бошлангандан бери халқаро молия институтлари Қирғизистонга тахминан ярим миллиад долларга тенг грант ва кредитлар берган. “ПолитКлиника” ҳукумат томонидан тахминан бир ярим миллион долларлик маҳсулот харид қилинганини ўрганди. Пайшанба куни ҳукуматда зудлик билан молия вазирлигининг ҳисоботи тингланди. Амалдор хоним тўғридан тўғри эфирда маблағлар шаффоф ва қатъий белгиланган тартибда ишлатилганига ишонтирди.\nШу билан бирга бир ой муқаддам ҳукумат жалб қилинган харажатлар борасида батафсил маълумот бера олмаслиги юзасидан баёнот берган эди. Бу гал Молия вазирлиги икки ой мобайнида амалдорлар халқаро ёрдамларни қандай тақсимлагани борасида маълумот беришга ваъда қилди.


МАҚСАД – ИҚТИСОДИЙ ЮКСАЛИШ ВА ФАРОВОН ТУРМУШ » Bulung‘ur hayoti газетаси\nGazeta: admin Қўйилган сана: 25-01-2021, 10:43 Рукун: ИҚТИСОДИЁТ / ТУМАН ХАЁТИ Кўрилди 0\n2020 йил якуни билан Булунғур тумани маҳаллий бюджетининг кутилаётган ижроси ҳамда\n2021 йилга мўлжалланган лойиҳаси\n2020 йил якунларига кўра, туман маҳаллий бюджетининг даромадлари 57 млрд. 970 млн. сўмни ташкил қилиб, ўтган йилга нисбатан 155,4 фоизга ошиши кутилмоқда.\nОхирги йилларда жойларда бюджет даромадларининг ўсиши Президентимиз Шавкат Мирзиёевнинг кўрсатмалари асосида муваффақиятли ўтказилаётган солиқ ислоҳотларининг ва даромалар соҳасида маҳаллий ҳокимиятларнинг ваколатлари кенгайтирилиши натижаси, деб ҳисоблаймиз.\nЙил давомида туширилган қўшимча даромадлар ҳисобидан:\n-“Обод қишлоқ” ва “Обод маҳалла” дастурлари доирасида бунёдкорлик ва ободонлаштириш ишлари учун 793,0 млн. сўм;\n- Ҳудудларни ижтимоий-иқтисодий ривожлантириш дастурлари доирасида ижтимоий соҳа муассасаларига 687,6 млн. сўм;\n-Ҳудудларни ободонлаштириш билан боғлиқ харажатларга 326,5 млн. сўм;\n-"Саҳоват ва кўмак" жамғармасига 600,0 млн. сўм;\n- Ҳарбий-маъмурий секторни ривожлантириш учун 10,0 млн. сўм маблағ ажратилди.\n2021 йилда олиб борилаётган солиқ ислоҳотларини давом эттириш назарда тутилмоқда.\n2021 йилда маҳаллий бюджет даромадлари (йирик солиқ тўловчилар билан биргаликда) 90 871,8 млн. сўм миқдорида ёки 2020 йилга нисбатан 133,7 фоизга (2020 йилда кутилаётган тушум 71 800,6 млн.сўм) ўсиши режалаштирилмоқда.\n2021 йилда маҳаллий бюджет даромадлари 65 915,4 млн. сўм миқдорида ёки 2020 йилга нисбатан 122,8 фоизга (2020 йилда кутилаётган тушум 57 970,0 млн.сўм) ўсиши режалаштирилмоқда.\nЙирик солиқ тўловчилар бўйича 2021 йилда маҳаллий бюджет даромадлари 24 956,4 млн. сўм миқдорида ёки\n2020 йилга нисбатан 174,5 фоизга (2020 йилда кутилаётган тушум 13 830,5 млн.сўм) ўсиши режалаштирилмоқда.\nАлкоголь маҳсулотлари ва мобиль алоқа хизматини кўрсатганлик учун акциз солиғи тушумларини тақсимлаш тартиби ўзгармайди, яъни аҳолининг 2020 йил 1 июль ҳолатидаги сонининг улушига кўра маҳаллий бюджетларга ўтказилади.\nХусусан, Булунғур туман маҳаллий бюджетига 2020 йилда 14 788,6 млн.сўм (мобиль бўйича 5 295,1 млн.сўм, алкоголь\n9 943,5 млн.сўм), 2021 йилда 15 406,0 млн.сўм (алкоголь бўйича 10 003,9 млн.сўм, мобиль бўйича 5 402,1 млн.сўм) ўтказиб берилади.\n2021 йил учун бюджетни тузишдабазавий солиқ ставкаларини сақлаб қолиш кўзда тутилган. Жумладан, қўшилган қиймат солиғи (15%), фойда солиғи (15%), жисмоний шахслардан олинадиган даромад солиғи (12%), ижтимоий солиқ (бюджет ташкилотлари - 25% ва қолган барча субъектлар - 12%), микрофирмалар ва кичик корхоналар учун айланмадан олинадиган солиқ (4%) бўйича солиқ ставкаларини сақлаб қолинган.\nПандемия шароитида айрим солиқлар ставкалари 2020 йилда индексация қилинмади.\n2021 йилда бу солиқ ставкаларини қуйидаги миқдорларда:\n- Алкоголь маҳсулотлари 2 босқичда: 1 февралдан ўртача 13,5%, 1 октябрдан ўртача 7% га;\n- бензин ва дизель ёқилғиси (АЁҚШда сотиладиган) ва суюлтирилган газ (пропан) 1 февралдан 22% га;\nсиқилган газ (метан) 1 февралдан 15% га;\nбензин (80 маркали) 1 февралдан 15% га;\nбензин (90, 9293,95 ва ундан юқори маркали)1 февралдан 15% га;\n- ер солиғи ва сув ресурсларидан фойдаланганлик учун солиқ ставкалари 15% индексация қилинади.\nМаҳаллий давлат ҳокимияти органларининг мустақиллигини ошириш мақсадида уларга 2021 йилдан бошлаб туманлар\nва шаҳарлар кесимида қишлоқ хўжалиги учун мўлжалланмаган ерлар учун ер солиғи ставкаларини ҳудуднинг иқтисодий ривожланишига қараб Солиқ кодексида белгиланган солиқ ставкалари асосида 0,5 дан 2 коэффициентигача ставка белгилаш ҳуқуқи берилди.\nТуман (шаҳар)лар кенгашлари эса ҳар йил ўз ҳудудларида жойлашган нуфузли ҳудудларнинг чегараларини белгилаш\nва туман ва шаҳар даражасида нуфузли ҳудудларга (квартал, массив, маҳалла, кўча) қараб, белгиланган ер солиғи ставкаларига 0,7 дан 1,3 фоизгача камайиш ва ўсиш коэффициентларини киритишлари мумкин.\nУшбу чора ўзини ўзи бошқариш органларининг мустақиллигини сезиларли даражада кучайтиради.\n2021 йил учун Ўзбекистон Республикаси Давлат Бюджети тўғрисидаги Қонуннинг алоҳида моддалари бюджет жараёнининг шаффофлигини оширишга йўналтирилган.\nҚонунда бюджет жараёнининг барча иштирокчиларига бюджет маблағларидан фойдаланишда шаффофликни ва очиқликни таъминлаш талаби қўйилмоқда.\nМолия вазирлиги томонидан бу борада “Очиқ бюджет” портали юритилмоқда, “Фуқаролар учун бюджет” ахборот нашри чоп этилмоқда. “Ташаббусли бюджет” лойиҳаси доирасида туман ва шаҳарлар даромадларининг прогноздан ортган қисмининг\n10 фоизи аҳоли томонидан овоз бериш орқали ишлатилмоқда. (Жорий йилда 326,5 млн. сўм маблағ ажратилиб, бу жами қўшимча манбаларнинг 8,9 фоизини ташкил этади.)\nБюджет-солиқ сиёсати бўйича таклиф этилаётган ўзгаришларни инобатга олган ҳолда 2021 йил учун туман маҳаллий бюджети даромадлари 65 915,4 млн. сўмга прогноз қилинмоқда. Жумладан, солиқ ва тушумлар кесимида:\n-Юридик шахслардан олинадиган фойда солиғи - 1 290,9 млн.сўм;\n-Айланмадан солиғи (ягона солиқ тўлови) - 4 214,5 млн.сўм;\n- Жисмоний шахслардан олинадиган даромад солиғи - 10 120,9 млрд.сўм;\n-Тадбиркорлик фаолиятининг айрим турлари бўйича қатъий белгиланган солиғи -1 621,5 млн.сўм;\n- Якуний истеъмолчиларга бензин, дизель ёқилғиси ва газ реализация қилишдаги акциз солиғи -10 353,0 млн.сўм;\n- Юридик шахсларнинг мол-мулки солиғи -952,7 млн.сўм;\n-Жисмоний шахсларнинг мол-мулкига солинадиган солиғи- 4 723,6 млн.сўм;\n- Юридик шахслар ер солиғи -10 549,2 млн.сўм;\n- Жисмоний шахслардан ер солиғи - 5 772,8 млн.сўм;\n-Норуда қурилиш материаллари тайёрлашда ер қаридан фойдаланганлик учун солиғи - 276,0 млн.сўм;\n-Сув ресурсларидан фойдаланганлик учун солиғи -81,6 млн.сўм;\n-Ижара тўловлари бўйича -3 221,0 млн.сўм\n- Йиғимлар -549,3 млн.сўмга прогноз қилинмоқда.\n2021 йил учун туман маҳаллий бюджетининг жами харажатлари 123 339,2 млн. сўм миқдорида прогноз қилинмоқда.\nТаъкидлаш жоизки, туман маҳаллий бюджети харажатларининг 73,2 фоизини ёки 90 353,8 млн. сўми иш ҳақи ва унга тенглаштирилган тўловларни ташкил этади\nТуман бюджети харажатларини соҳалар кесимида таҳлил қиладиган бўлсак, ижтимоий соҳа харажатлари - 64 288,1 млн. сўмни ташкил этмоқда.\n-Келгуси йилда мактабгача таълим соҳасига - 12 269,5 млн. сўм;\n-умумий ўрта таълим харажатларига - 9 276,1млн. сўм;\n-соғлиқни сақлаш соҳасига - 45 005,0 млн. сўм маблағ ажратилиши кўзда тутилмоқда.\n2021 йилда дори-дармон ва тиббиёт буюмларини харид қилишга ажратиладиган маблағларни ошириш сиёсати давом эттирилади. Шу билан дори-дармон ва боғлов воситалари учун харажатлар 2245,0 млн. сўмни ташкил қилади (2020 йилда\n1 871,0 млн.сўм ёки 20 фоизга ошмоқда).\n-2021 йилги туман маҳаллий бюджети лойиҳасида маданият соҳаси харажатлари 1 374,8 млн. сўм, Жисмоний тарбия ва спорт соҳаси учун 1 475,6 млн. сўм маблағ ажратилиши кўзда тутилган.\n-2021 йилда иқтисодиёт харажатларига туман маҳаллий бюджетидан 10 393,3 млн.сўм маблағ ажратиш кўзда тутилмоқда.\n-Сув хўжалиги вазирлиги тизимидаги сув хўжалиги ташкилотларини сақлаш учун 817,0 млн.сўм.\n-Бошқарув органларини сақлаш харажатларига 9 770,3 млн.сўм.\nБолали оилаларга ва кам таъминланган оилаларга нафақалар ва компенсациялар учун 31 736,4 млн. сўм маблағ ажратилиши кўзда тутилган.\n2021 йилда солиқ-бюджет сиёсатини такомиллаштириш бўйича келтириб ўтилган янгиликлар ва туман бюджети лойиҳаси маъқулланган тақдирда, “2021 йил учун Булунғур тумани маҳаллий бюджети тўғрисида”ги қарор лойиҳасида туман маҳаллий бюджети даромадлари 65 915,4 млн.сўм, харажатлари 123 339,2 млн.сўм чегаравий ҳажми прогноз қилинмоқда.\nШунингдек, вилоят бюджетидан туман маҳаллий бюджетига тартибга солувчи бюджетлараро трансфертлар 57 423,8 млн.сўмни ташкил қилиши кутилмоқда.\nБулунғур туман ҳокимлиги молия бўлими\nмудирининг биринчи ўринбосари


АЖДОДЛАР ХОТИРАСИ — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nХотира ва қадрлаш тушунчаси чуқур маънога эгадир. Халқимиз ватани, халқининг фаровонлиги, тинчлиги йўлида жонини фидо этган фарзандларини ҳеч қачон унутган эмас. Ислом дини инсон наслини мукаррам санайди, Аллоҳнинг махлуқотлари ичидаги энг азизи ва эҳтиромга муносиби деб баҳолайди. Инсон азиз ва мукаррам экан, унинг ёши ҳам, қариси ҳам, аёли ҳам, эркаги ҳам баробар қадр-қимматга эгадир.\n9 май – “Хотира ва қадрлаш куни” мамлакатимизда умумхалқ байрами сифатида кенг нишонланади. Инсон хотира билан тирик, қадр билан улуғ. Ўтганларни, уларнинг хайрли ишларини, жасоратини ёдга олмоқ, эъзозламоқ халқимизга хос эзгу фазилатлардандир. Бинобарин, хотира бу – унутмаслик, деганидир. Соҳибқирон Амир Темур ҳам сўзини “Бизким…” дея ўз Ватанини, халқини, аждодларимиз ҳурматини бажо этиш билан бошлаган. Ўз навбатида, Мирзо Улуғбек ҳам, шоир ва саркарда Бобур ҳам, шоирлар султони Алишер Навоий ҳам аждодлар руҳига муносиб, буюк ишларнинг давомчиси бўлишга интилганлар. Шунинг билан бирга, хотира – тириклик чашмасидир. Ундан имон-эътиқод билан сув ичганлар авлоди қудратли ва салоҳиятли бўлади.\nИккинчи жаҳон урушида ҳалок бўлган минглаб юртдошларимиз хотирасини ёд этиш, оловли жанглардан омон қайтган боболаримизга, оғир кунларни сабр-бардош билан енгган, машаққатли дақиқаларда ҳам ўзлигини йўқотмаган, имони бутун юртдошларимизга ҳурмат-эҳтиром кўрсатиш том маънода миллий қадриятга айланди. Ўтганларни, уларнинг хайрли ишларини, жасоратини ёдга олмоқ, эъзозламоқ халқимизга хос эзгу фазилатлардан, қолаверса, бу бугун том маънода миллий қадриятга айланди.\nҚуръони каримда Аллоҳ таоло: “Улардан кейин (дунёга) келган зотлар айтурлар: “Эй Роббимиз! Ўзинг бизларни ва биздан илгари иймон билан ўтганларни мағфират этгин ва қалбиларимизда иймон келтирган зотларга нисбатан гина пайдо қилмагин! Эй, Роббимиз! Албатта, сен меҳрибон ва раҳмли зотдирсан”, деб марҳамат қилади. (Ҳашр сураси, 10-оят).\nУшбу оят вафот этган кишиларнинг орқаларидан хайрли дуолар билан эслаш, яхши амаллардан эканига далолатдир.\nПайғамбаримиз соллаллоҳу алайҳи васаллам ҳадиси шарифларида: “Бу дунёдан ўтган биродарларингизнинг яхши сифатларини эсланглар, уларнинг ёмон сифатларини эслашдан сақланинглар”, деб марҳамат қилганлар.\nШундай экан, ўтган аждодларимизни ҳамиша хотирлаб, бизларга қолдириб кетган бой маънавий-маърифий меросларини ўрганиб, ҳаётимизга изчил татбиқ этишиб боришимиз керак.\nХалқимизга хос бўлган меҳр-оқибат, мурувват ва ҳиммат барча байрамларимиз сингари “Хотира ва қадрлаш куни” мисолида ҳам ёрқин намоён бўлади.\nХотира шундай руҳий-маънавий қудратки, у инсоннинг инсонлигини англатувчи, уни ўтмиш ва истиқбол билан боғлаб турувчи буюк қадрият, илоҳий қудратдир. Хотирлаш – халқ манфаати учун курашган, эл-юрт ҳурматига сазовор бўлган кишиларни эслашдир. У оламдан ўтган аждодларни эслашгина эмас, асрлар мобайнида Ватан учун курашда ҳалок бўлганлар хотирасини ҳурматлаш ҳамдир.\n9 май – “Хотира ва қадрлаш куни” муносабати билан халқимизнинг эзгу фазилатлари янада ёрқин намоён бўлади. Иккинчи жаҳон уруши даҳшатларини бошдан кечирган кишилар осойишталикни дилдан ҳис қилган, унинг нақадар муҳим эканини англаб етиб, бу йўлда Ватанини, оиласини, ўзлигини ҳимоя қилиш учун иккиланмасдан жонини гаровга қўйиб хизмат қилганлар. Минг афсуски, ҳозирги кунда уларнинг сафлари тобора камайиб бормоқда. Ёшлигининг навқирон чоғларини уруш оловларида, жанггоҳларда ўтказиб, бугунги тинч ва осойишта ҳаётимиз учун курашган инсонлар жасорати беқиёсдир.\nШу ўринда Иккинчи жаҳон урушида ҳалок бўлган минглаб юртдошларимиз хотирасини ёд этиш, оловли жанггоҳлардан омон қайтган боболаримизга, оғир кунларни сабр-бардош билан енгган, машаққатли дақиқаларда ҳам ўзлигини йўқотмаган, юртдошларимизга ҳурмат-эҳтиром кўрсатиш том маънода миллий қадриятга айланди. Бу ҳол ёшларни юртпарварлик, меҳнатсеварлик, аждодларининг энг яхши анъаналаридан фахрланиш, уларга муносиб ворислар бўлиш руҳида тарбиялашда беқиёс аҳамиятга эга. Кечаги кун сабоқларини, халқимиз келажаги йўлида жон фидо қилган инсонларни хотирлаш бугунги кунимизни қадрлашга ўргатади. Хотира бу – тарих. У кечаги ўтмишни, аждодлар ўгитини, миллий меросимизни англатиб турувчи – муқаддас китоб зарварақларидек ҳаётимизни ёритиб туради.\nАллоҳ таоло жонажон юртимиз келажаги йўлида қурбон бўлган, фронт ортини мустаҳкамлаш йўлида фидокорона меҳнат қилган, заҳмат чекиб ўтган ота-боболаримизни, юртдошларимизнинг барчаларини ўз раҳматига олиб, табаррук ёшдаги оталаримиз ва оналаримизнинг умрларини узоқ қилсин!\nСирдарё вилояти бош имом-хатиби\nИнсон хотираси-юксак қадрият


НМПИде БМШның «Жаслар ҳуқықлары ҳаққында»ғы конвенция жойбары додаланды- Kruz.uz\nНМПИде БМШның «Жаслар ҳуқықлары ҳаққында»ғы конвенция жойбары додаланды\n20:08, 21.02.2019 602 0 Жәмийет\nӘжинияз атындағы Нөкис мәмлекетлик педагогикалық институтының киши мәжилислер залында Бирлескен Миллетлер Шөлкеминиң «Жаслар ҳуқықлары ҳаққында»ғы конвенция жойбарын үгит-нәсиятлаўға арналған дөңгелек стол әтирапындағы сәўбетлесиў кешеси болып өтти.\nИлажға Қарақалпақстан Республикалық Руўхыйлық ҳәм ағартыўшылық орайы баслығының орынбасары Ш.Аяпов, институттың тарийх-география факультети деканының жаслар менен ислесиў мәселелери бойынша орынбасары М.Алланиязова, профессор-оқытыўшылар, студент-жаслар қатнасты.\nКешени институттың жаслар менен ислесиў мәселелери бойынша проректоры Қ.Қадиров басқарып барды.\nИлажда қәнигелер тәрепинен атап өтилгениндей, Өзбекстан Республикасы Президенти Шавкат Мирзиёев БМШның 72-сессиясында тарийхый баянат жасады ҳәм дүнья жүзи халықларына өз пикир ҳәм усынысларын билдирди. Булар қатарында жаслар мәселелерине арналған усыныслары дүньялық әҳмийетке ийе болды.\nПрезидентимиз ҳәзирги күнде адамзат тарийхындағы ең көп жаслар қатламы менен жасап атырғанымызды есапқа алған ҳалда БМШ минберинде Жаслар ҳуқықлары ҳаққындағы БМШ конвенциясын қабыл етиўди усыныс етти. Елимиз Президенти буған тийкар етип, жаслардың саны еки миллиардтан артып кеткенлиги, халықаралық терроризм ҳәм экстремизм жеделлик пенен өсип баратырған бир ўақытта жасларға қорған зәрүрлигин әҳмийетли факторлар сыпатында көрсетти.\nПрезидент дүнья жаслары арасында зорлық идеясы тарқалыўының алдын алыў кереклигин, олардың ҳуқық ҳәм мәплерин, турмыс дәрежесин социаллық жақтан қорғаў ушын дүнья халықларынан ҳәр тәреплеме бирге ислесиў басламасы соралыўын атап өтти. Жаслар ҳуқықларын бир нормада белгилеў ҳәм оны қорғаў глобалласыў ҳәм мәлимлеме технологиялық раўажланыў дәўириниң әҳмийетли шәрти екенлиги атап өтилди.\n«Бул конвенцияға қол қойған ағза мәмлекетлер социаллық сиясатында жаслар мәселесин әҳмийетли бағдар сыпатында көрип, миннетлемесиндеги жуўапкершилигин атқарыўы керек», - деп пикир билдирген еди Шавкат Мирзиёев.\nӨзбекстан Республикасы Жоқары ҳәм орта арнаўлы билимлендириў министрлиги тәрепинен усы жылдың февраль айы даўамында Өзбекстан Республикасы Әдиллик министрлиги және Республикалық Руўхыйлық ҳәм ағартыўшылық орайы менен биргеликте институт жаслары арасында Бирлескен Миллетлер Шөлкеминиң «Жаслар ҳуқықлары ҳаққында»ғы конвенция жойбарын үгит-нәсиятлаўға арналған дөңгелек стол әтирапындағы сәўбетлесиў кешеси сораў-жуўаплар ҳәм додалаўлар менен даўам етти.


Муфтий ҳазрат ҳаётига чизгилар (1-қисм)\nИслом дини, киши ўзига раво кўрган яхшиликдан ўзгаларни ҳам баҳраманд этиш лозимлигини уқтиради. Бинобарин, ўзини асраш Аллоҳнинг ҳифзу ҳимоясига дохил бўлишнинг шарти саналади. Энди ана шу сифатни ўзгалар ҳаёти, шаъни ва насабига нисбатан қўллаш қанчалик савоб амал эканини тасаввур қилинг! Бу сифатлар Аллоҳнинг наздида нечоғлик улуғ мартаба тутишини кўз олдингизга келтиринг! Бир-бировнинг тақдирига дахлдорлик туйғуси ана шу нуқтада таркиб топади. Зеро, бу – абадият қонуни. Бармоқлар алоҳида-алоҳида ҳолда ожиз, мушт бўлиб тугилган тақдирда қудрат касб этади. Бу фақатгина дин соҳасига тааллуқли гап эмас. Тарихимизни титкилаб қарасак, қачон, қаердаки тарқоқлик пойдор бўлса таназзулга учраганимизни илғаймиз. ХIII асрда Хоразмшоҳ калтабинлик билан ўзининг қудратли қўшинини майда-майда бўлакларга бўлиб мўғулларга ем қилгани ёки ХVII асрга келиб улкан бир салтанатнинг учта мустақил хонликка бўлиниб кетиши, вақти келиб чор Россияси учун тайёр луқма бўлгани юқоридаги фикримизнинг яққол исботидир.\nБиз биринчи навбатда улуғларимимизни улуғлашни одат қилишимиз керак. Бир-бировга жонсўзликни таркиб топдиришимиз лозим. Ўтган шўролар тузуми бизни ахлоқан нимага ўргатди? Етмиш йиллик истибдод йиллари Ўзбекистон ҳукуматини Файзулла Хўжаев, Акмал Икромов, Йўлдош Охунбобоев, Усмон Юсупов, Камолов, Нуриддин Муҳиддинов, Шароф Рашидов, Усмонхўжаев сингари инсонлар муайян муддат бошқариб келишди. Бирортаси ҳам вафотидан кейин қадр топмади. Сабаби, сиёсатнинг арқоғи аввалбошдан шундай ўрилган эди. Сталин ўлиши билан тепкиланди. Хрушев ҳали тириклигидаёқ тавқи лаънатга учради. Брежнев ҳам шундай қисматдан қочиб қутулмади. Андропов, Черненкони биров эсламайди ҳам. Горбачевни эса русларнинг ҳали ҳам отарга ўқи йўқ...\nБунинг бариси – тарғибот-ташвиқотнинг самараси. Мана шу иллат қон-қонимизга сингиб кетди. Қатағон йилларининг шифқатсизликлари бизни бир-бировга бўри бўлиб ташланишга ўргатди: “деди-деди”, чақув каби иллатларнинг илдизига сув қуйди, ривожига равон йўл очиб берди. Маиший масаладаги оддий, ҳаётий муаммоларимизни ҳам сиёсат даражасида ҳал этишга, ёмон кўрган одамларимиздан мосуво бўлиш учун имонсизлик даражасидаги “қора технология”лардан тап тортмай фойдаланишга мойиллик уйғотди. Бутун мусулмон олами эътироф этган яккаю ягона шайхимиз муфтий Муҳаммад Содиқ Муҳаммад Юсуф ҳазаратларининг бошиларига не кунларни солмадик дейсиз. Шундай илмли кишини ғов ташлаб халқдан яшириш, икки ўртада тўсиқ қўйиб нимага эришдик – шу ҳақда биров бирров ўйлаб кўрганми?..\nХато қилиш айб эмас, уни вақтида тузатмаслик катта гуноҳ аслида. Жамиятда чангалзор қонунлари амал қилган даврларда нимаики ноҳақликлар бўлган бўлса – бўлди, бас! Президентимиз бугун юртга муҳаббат, одамларга муносабат борасида янги бир сиёсатга асос солдилар. Улуғларимизни улуғлаш улкан бурчимиз эканини таъкидламоқдалар. Илм эгалари, уламоларга миллий бойлигимиз даражасида қараш, уларни асраш, билим бисотларини эл фарзандларига улашиш ишига биринчи галдаги вазифамиз сифатида қараш таркиб топиб боряпти. Нур бор жойда соя бўлиши тайин. Илмли инсонлар илмсизларнинг ғашига тегиши ҳам бор гап. Илмли кишиларнинг парвози юксак, илми ҳаминқадар нотавонлар уларга тенглашмоқ истайдилар. Аммо, қанотларини қийнашдан кўра илмлиларнинг қанотини қиймалашни афзал биладилар. Шу йўл билан тенглашишини маъқуд кўришади. Ҳамма бало ана шунда!\nКамина ушбу рисолада солиҳ бир инсон ҳақида сўзлаш учун, баайни ўзим гувоҳи бўлганим баъзи бир ҳаётий воқеаларни қоғозга тушириш учун юқоридаги фикрлар устида муфассал тўхталдим. Сабаби, мен сўзламоқчи бўлган инсон – муфтий ҳазратлари, Усмонхон Алимов илми шойим, эътиқоди қойим, устоз уламоларимиздан бири. Неча йилки Ўзбекистон мусулмонлари идораси раиси, муфтийси лавозимида хизмат қилиб келмоқдалар. Мен Ўзбекистон телерадиокомпаниясида ишлаш баробарида муфтий ҳазратларининг матбуот котиби сифатида ҳам муайян бир муддат фаолият кўрсатдим. Шу жараёнда бир неча бор у кишида, кишининг қалбини тўлқинлантирадиган, ҳар қандай уйғоқ юракда мардлик, қатъиятлилик фазилатларини тарбиялайдиган, ҳар қандай вазиятда имон доирасини тарк этмаслик сифатларини кўриб мутаассир бўлганман. Мана шу хотираларимни бугун сизга ҳам илиндим.\nҲазрат диний идора раҳбари этиб тайинланган пайт мен телевидение соҳасида ишлардим. Бир куни идоранинг ишлар бошқарувчиси бўлиб ишлаган акамиз қўнғироқ қилиб, ҳазратнинг ташаббуси билан тадбир ташкил этилаётгани, агар иложи бўлса шуни телевидение орқали ёритишда ёрдам беришимни сўради. Ҳазрат диний идора тизимида ишлаб ўтган ходимларнинг оила аъзолари ва фахрийларини бир пиёла чой баҳонасида йўқлаб, хотирламоқни мақсад қилган экан. Тасвирга олиш гуруҳи билан борганимизда Бароқхон мадрасаси ҳовлиси безатилган, чиройли дастурхон атрофида кўплаб меҳмонлар жамулжам бўлган эди. Аввало ўтганлар ҳақига Қуръони каримдан тиловат қилинди. Сўнг ҳазрат сўз олиб, идора тизимида ишлаб кетган муфтийлар, олимлар ва ходимларни номма-ном айтиб уларнинг динимиз равнақига қўшган улкан хизматларини ёдга олдилар. Тадбир сўнггида барча қатнашчиларга совға-саломлар улашилди. Камина айрим иштирокчилардан интервью олдим. Улар бунинг каби муносабатдан хурсандликларини кўз ёшлари билан ифода этиб, ҳазратдан миннатдор эканликлари билдирдилар.\nЯхшигина кўрсатув бўлганди аммо, эфирга чиқаришмади. Начора, ўша пайтда вазият, баьзиларнинг онгида ўтмишдан ўтроқлашиб қолган мафкура шуни тақозо этди. Динни деб дунёсини йўқотишни истамайдиганлар, бугунини ўйлаб охиратини бой бераётганлар ҳозир йўқ дейсизми?! Бугун амал-тақал қилиб эгаллаган курсисини жаннатда эришиши мумкин бўлган ўрнидан афзал биладиганлар-чи, йўқми? Бунақалар ҳамма замонда бўлган ва бўлади. Кишилик кечмиши пайдо бўлгандан то ҳозирга қадар ҳаёт ҳам, адабиёт ҳам бир фалсафани тарғиб қилиб келади, нимагадир бепарвомиз. Бутун ер юзини забт этган Искандар Зулқарнайн тобутдан бир қўлини чиқариб қўйишларини васият қилди. Бутун дунёнинг зебу зийнатларини қўлга киритгани, бироқ нариги дунёга ҳеч нима олиб кетмаётганига ишора эди бу. Минг тўққиз юз ўн иккинчи йили икки минг нафардан ортиқ йўловчиси бўлган “Титаник” кемаси улкан уммон остига ғарқ бўлди. Кемадаги йўловчиларнинг саккиз нафари миллиардер кишилар бўлган. Аммо, бойлик ҳам бундай чоғ уларнинг жонига оро кирмади. Яқиндагина катта бир компаниянинг раҳбари коронавирусга чалиниб бу оламни тарк этди. Ўлими олдидан ўттизга яқин шифокорларни чорлаб, агар шу дарддан омон чиқса барча шифокорларга биттадан қимматбаҳо машинасини совға қилишини баён этибди. Аммо,..\nЎтган шўролар тузуми даврида дин ёмонотлиқ қилинди, диний уламолар тазйиққа учради. Неча минглаб инсонлар диний эътиқоди туфайли қатл этилди. Хўш, шу ишларга бош бўлган сохта тузум неча йил умр кўрди, бор-йўғи етмиш йил! Шундан сабоқ чиқарсак бўлмайдими? Ўтмишга балчиқ чаплаган кишиларнинг ўзлари ҳали ўтмишга айланиб-айланмай, ўзларига лой чапланмадими?! Фикр қилайлик ахир. Динга муносабат, уламоларга қиладиган мулозаматимиз бояги-боягидек бўладиган бўлса, диний бағрикенглик, эътиқод эркинлиги ҳақида жар солмай қўяқолайлик деган хаёлга борардим. Фойдаси бўлардими, ўша даврлар бу хаёлотларни? Йўқ, мумкин эмас эди!\nХуллас, динимиз равнақи йўлида хизмат қилган кишиларни эъзозлаб ўтказилган тадбир на телевидение орқали ёритилди ва на бирорта газетада ахборот тарзида чоп этилди. Ҳазрат кимларнидир ўртага солиб, бу ҳақда оммавий ахборот воситалари орқали бир парча маълуот беришга роса тиришдилар, аммо – бори уринишлари беҳуда кетди.\nТан олайлик ўша йиллари телевидение экрани орқали ҳам, газеталаримиз саҳифаларида ҳам унчалик таниқли бўлмаган, ўзидан ўзмай фақат ойлик маоши эвазига ўз вазифасини бажариб келаётган кишиларнинг фаолиятини бадиий бўёқлар билан бежаб, бўртириб кўрсатиш авж олган эди. Ваҳоланки, ҳазрат хотирлашни ирода этган улуғларнинг мусулмонларга, халққа қилган хизмати беқиёс ва савобли эди. Ҳазрат, бир томондан, халқ эшитса, кўрса улар ҳаққига тиловатлар қилинар, эсланар ва бу билан арвоҳларнинг руҳи шод бўлар, деган мақсадни қўйган бўлса, яна бир жиҳатдан уламоларинг зикридан Аллоҳ таоло рози бўлиб юртга барокотлар ато этар, деган умидда эди. Мен эса динга, уламоларга эътибор бўлмаган ва тазйиқлар ҳукмдор жамиятда шу уй, фикр ва режаларни амалга оширишга ҳаракат қилган ҳазратнинг иймонига қойил қолгандим.\nҲазрат аҳли илм ва қори устозларнинг ҳамиша ҳурматларини жойига қўяр, бирор тадбирлар бўлиб қолса чақиртирар, байрамлар арафасида совға-саломлар бердирарди. Мамлакатимизнинг қайсидир вилоятига сафарга чиқсалар ўша ҳудудда истиқомат қилаётган улуғ ёшдаги аҳли илм, қори бувалар ва идора тизимида фаолият олиб борган устозларни зиёрат қилар, уларнинг суҳбати ва дуоларини олиб қайтарди. Агарда вақт нуқтаи назардан иложини қилолмасалар, имом-хатибларга уларнинг аҳволидан хабардор бўлишларини тайинлаб, топшириқлар берарди. Айниқса, ҳазрат Шайх Муҳаммад Содиқ Муҳаммад Юсуфни устозим деб эъзозлардилар. Динга манфаати ғоятда кўп, хизматлари беназир бўлган аллома деб улуғларди. Кези келганда маслаҳат оларди.\nАйтиш жоизки, ўша пайтлари Шайх ҳазратлари учун матбуотга чиқиш, давлат тадбирларида иштирок этиш расман тақиқланганди. Уларнинг ҳар бир қадами назорат остида эди. Назоратчиларнинг айримлари шайхга хайрихоҳ бўлса, аксари ашаддий қарши ёки қарши томондан ўта қўрқадиганлар эди. Улар хоҳлаган вақтда Шайх ҳазратлари билан алоқада бўлган ёки хайрихоҳлик қилган ҳукумат одамлари ёки бошқа инсонларга махсус айбловлар тақаши, салбий таъсир кўрсатиши мумкин эди . Муфтий ҳазратлари ҳам бундан мустасно эмасди. Шу ҳолатда ҳам у киши Шайх ҳазратларига бўлган шогирдлик мақомидан воз кечмаган. Идоранинг янги бинога кўчиши муносабати билан ташкиллаштирилган тадбирга муфтий Усмонхон Алимов Шайх ҳазратларини таклиф этди. Шу тадбирда камина ҳам хос одамлардан бўлиб қатнашганим учун, баъзи ҳолатларнинг гувоҳи бўлганман.\nМуфтий ҳазратлари белгиланган муддатдан ўн дақиқа аввал ҳовлига чиқиб Шайх ҳазратни кутиб турдилар. У зот келганларида қучоқ очиб кўришдилар. Ҳазратнинг ташрифидан ниҳоятда хурсанд эканликларини юзу кўзларида балқиб турган шодлик ифодаси аниқ-таниқ билдириб турарди. Диний идоранинг хоналарида туриб, деразасидан мўралаб Муфтий ҳазратнинг ҳатти-ҳаракатларини хуфёна кузатиб, ғашланганлар ва ҳодиса ҳақида ўзларининг катта-кичик “акахон"ларига дақиқама-дақиқа маълумот етказиб турганлар ҳам анчагина эди. Ҳазрат эса бепарволик билан улуғ устоз, дунё алломасининг ташрифидан бағоят хурсанд бўлганини ҳеч кимдан яширган эмасди.\nТаклиф ва зарурият тақозоси ва муфтий ҳазратнинг ташаббуси билан мўмин-мусулмонлардан келган саволларга жавоб тариқасида "Сўраган эдингиз" рисоласини чиқаришни бошлаганимизда, муфтий ҳазратлари: “Дилмурод, китобни аввало Шайх ҳазратларига оборинг. Мен гаплашиб қўйдим. Кўриб, ўз фикрлари, маслаҳатларини берадилар”, дедилар. Келишилган вақтда бордим. Шайх ҳазратлари китобни кўриб, танишганларидан кейин, бу лойиҳанинг мўмин-мусулмонлар учун бағоят фойдали манба бўлишини айтиб дуо қилдилар ва муваффақият тиладилар. Ўша пайт баъзи амалдорларга бу иш маъқул бўлмай, “диний идоранинг ўз олимлари йўқми, ўзларинг эплолмайсанларми” қабилида иддао ва дўқ-пуписалар қилганларидан ҳам бохабарман. Аммо муфтий ҳазратлари мана шу каби дўқ-пўписаларга парво қилмай Шайх ҳазратлари билан мунсабатларини мусбат тарзда давом эттирган эди.


Toshiba 8,8 миллиард долларлик зарарни қайд этди\n23:08 / 10.08.2017\n31 март куни тугаган молиявий йил якунларига кўра, Япониянинг Toshiba концерни 965,7 миллиард иен (8,8 миллиард доллар)лик зарар кўрди, дейилади аудиторлар томонидан текшириб чиқилган ҳисоботда. Бу ҳақида "Интерфакс" хабар берди.\nАудиторлар молиявий кўрсаткичларни текширишга улгурмагани боис, ҳисобот тақдимоти бир неча марта кўчирилган. Компаниянинг дастлабки баҳоларига кўра, унинг камомади 950 миллиард иенни ташкил қилган.\nТаҳлилчилар Toshiba'нинг ўтган молиявий йилги зарари ўртача 977,4 миллиард иенга етган, дея тахмин қилишаётганди. Бундай сезиларли камомад Америкадаги Toshiba Westinghouse Electric Co. шўъба корхонасининг банкрот деб эълон қилгани билан боғлиқ.\nToshiba жорий молиявий йилда 230 миллиард иенлик соф даромад ва 40 миллиард иенлик операцион фойдага эришишни кўзламоқда.\nКомпания фаолиятини бир маромда ушлаб туриш учун Toshiba ўзининг энг муваффақиятли бизнеси - хотира микросхемаларини ишлаб чиқарувчи бўлимини сотишни режалаштирмоқда. Унга соҳанинг қатор "ўйинчилар"и даъвогарлик қилмоқда, компания унинг сотувидан тахминан 2,1 триллион иен ишлаб олади.\nБундан ташқари, япон концерни IPO - Landis+Gyr ақлли ҳисоблагичлари ишлаб чиқарувчиси ёрдамида 161,7 миллиард иен жалб қилмоқчи. Toshiba компаниянинг 60 фоизига эгалик қилади. Пайшанба кунги сотувлар давомида Toshiba акциялари 0,7 фоизга қимматлашди. Компания капитализацияси йил бошидан 4,6 фоизга - 1,19 триллион иенгача ошди.\nАмерикалик разведкачилар ўз фаолиятлари учун 60 млрд доллар сўрашмоқда\n07:52 / 01.03.2018\nАҚШ 20 триллион долларлик давлат қарзини қандай қилиб тўплади — барчаси графикларда\nToshiba АҚШдаги икки реактор қурилиши учун Southern компаниясига ҳақ тўлайди\n13:29 / 10.06.2017


Депутат: “Йўлни ўзбошимчалик билан қазган, тўсиқ ўрнатганлар ким?“ - Халқ сўзи\n10:35 05 Октябр 2019 Жамият\nОрамизда шундай одамлар ҳам борки, улар хоҳлаган ишимни қиламан, ҳеч ким ҳеч нарса дея олмайди, деб ўйлайди.\nБундай ҳолатларга биз депутатлар ҳам ҳудудларда аҳоли билан бевосита мулоқот қилган жараёнимизда кўп бора дуч келмоқдамиз. Масалан, учрашувларда одамлар томонидан энг кўп кўтарилган масалалардан бири ички автомобиль йўллари носозлиги, таъмирталаблиги, айниқса, жойларда фуқаролар томонидан ички автомобиль йўлларининг ўзбошимчалик билан қазилиши, бузилишидир.\nЮртимизда аҳоли учун қулайликлар яратиш мақсадида чекка-чекка ҳудудларда ҳам йўлларнинг ҳолатига катта эътибор берилаётган, бу жараёнлар, айниқса, “Обод қишлоқ”, “Обод маҳалла” дастурлари доирасида кенг қулоч ёзаётган бир пайтда кимлардир ҳали ҳам ўзбошимчалик билан йўларни қазиганига, сунъий тўсиқлар қўйганига гувоҳ бўляпмиз.\nМасалан, пойтахтимизнинг шундай кўчалари борки, автомобилларнинг ҳаракат тезлигини пасайтириш мақсадида ҳар 15 метрда дўнгил, яъни, сунъий тўсиқлар қўйилган. Яна кимлардир рисоладагидек асфальтланган кўчани ҳеч қаердан рухсат олмасдан, қудратли техника ёрдамида қазиган, иши битгач, яна ўз ҳолидек қилиб қўйиш хаёлининг кўчасига ҳам келмай, шундоқлигича қолдириб кетган. Натижада, йўлларда ўнқир-чўнқирлар ҳосил бўлиб, ноқулайликлар туғдирган.\nЯхшики, мамлакатда қонун бор, тартиб-қоида деган нарсалар бор.\nАслида йўлларда фуқароларнинг хавфсизликни таъминлаш мақсадида сунъий тўсиқларни ўрнатишнинг ўз талаби, тартиби бор. Уларни мактаблар, боғчалар ва бошқа таълим муассасалари, умуман, зарур жойларга, белгиланган тартибда ўрнатиш керак. Аҳоли истаган йўлни қазиб, сунъий тўсиқ ўрнатиши мумкин эмас. Ахир ўзингиз айтинг, шошилинч ёрдам ҳисобланган “Тез тиббий ёрдам” машинаси тўсиққа дуч келиб, тезликни пасайтириши оқибатида кечикиб, инсонлар ҳаёти хавф остида қолмайдими? Ёки ёнғин хавфсизлиги техникаларининг йўлига ғов ҳосил қилиб қўйилса, у имиллаб етиб боргунича ёнғин чиққан бино ё иншоот олов қуршовида қолиб, ёниб-кул бўлади-ку?\nБу борада реал муаммолар турганида тегишли назорат инспекцияси нега уни кўтариб чиқмайди? Нега давлат йўл ҳаракати хавфсизлиги масъуллари масалага бепарво?\nАйни масала юзасидан ҳам Олий Мажлис Қонунчилик палатаси депутатлари ташаббусни қўлга олди. Ички автомобиллар йўлларини ўзбошимчалик билан қазиш, сунъий тўсиқлар ўрнатишининг олдини олиш, бу борадаги тартиб-қоидалар белгиланган қонун ҳужжатларини қайтадан кўриб чиқишга жазм қилинди. Биринчи навбатда Маъмурий жавобгарлик тўғрисидаги кодексда амалиётда қўлласа ҳам, қўлламаса ҳам бўлаверадиган нормаларни қайтадан кўриб чиқишга киришилди.\nАҳолининг айни масаладаги эътирозларини инобатга олган ҳолда, Олий Мажлис Қонунчилик палатасининг Саноат, қурилиш ва савдо масалалари қўмитаси аъзолари томонидан қонунчилик ташаббуси ҳуқуқи асосида, йиғилиб келаётган муаммоларини бартараф этишга қаратилган “Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш тўғрисида”ги қонун лойиҳаси тайёрланди.\nМазкур қонун лойиҳасининг мақсади йўл-қурилиш ишлари сифатини назорат қилиш инспекциясига берилган ваколатлар билан йўл-қурилиш ишлари сифатини назорат қилиш, муҳандислик-коммуникация тармоқларини қуриш ва таъмирлашда шаҳар кўчалари ҳамда бошқа аҳоли пунктларининг йўл қопламасини демонтаж қилиш, тиклаш бўйича ишларни назорат қилиш функциялари, ишлар сифатини бузганлик ва ишларни тегишли рухсатларсиз бажарганлик учун маъмурий жавобгарликни қўллаш, кучайтириш тартибларини белгилашдан иборатдир.\n“Автомобиль йўллари тўғрисида”ги қонунда белгиланган норма талабларидан келиб чиқиб, Маъмурий жавобгарлик тўғрисидаги кодекс тегишли қўшимчалар таклиф этилмоқда. Унга кўра, автомобиль йўлларини ўзбошимчалик билан қазиш, уларда сунъий нотекисликлар ва тўсиқлар яратиш, ишлар олиб бориш учун берилган рухсатнома талабларини бажармаслик ҳамда сақлаш қоидаларини бузганлик учун нафақат мансабдор шахсларга, балки, фуқароларга ҳам жарима солиш таклиф этилмоқда.\nАлбатта, мазкур қонуннинг қабул қилиниши шаҳар ва қишлоқларимиз йўлларининг янада равон, обод бўлишига, аҳоли ҳаёт даражаси ҳамда сифатининг юксалишига ҳамда халқимизнинг рози бўлиб яшаши учун янада қулай шароит яратилишига хизмат қилади.\nЛекин масала фақат қонун билан изига тушиб кетиши мушкул. Шу боис, ички йўлларнинг созлигини, фуқароларнинг хавфсизлигини таъминлаш, йўлларнинг ўзбошимчалик билан қазилиши, сунъий тўсиқлар ўрнатилишига йўл қўймаслик мақсадида бу борада доимий равишда депутатлик, парламент назоратини амалга оширишимиз лозим. Бу жараёнда кенг жамоатчиликнинг ҳам иштироки муҳим аҳамият касб этади.


Маънавият 25.12.2018 237\nАйрим муқаддас тушунчалар ҳақида ҳуда-беҳуда лоф уравериб, улар ҳақидаги тасаввурларимизни сийқалаштириб қўйганимизни ўзимиз ҳам сезмай қоламиз. Масалан, ватанпарварлик, меҳнатсеварлик, саховат, савоб... Бу хусусда баландпарвоз гапларни шунча кўп гапирганмизки, оқибатда бу сўзларнинг оҳорини тўкиб қўйгандекмиз. Сўзлар ўз йўлига, аслида асл туйғуларнинг оҳори асло тўкилмайди. Чунки улар юракда яшайди. Ҳамиша ҳам тилга кўчавермайди...\nЯқинда Шаҳрисабзда икки отахоннинг табаррук тўйларида иштирок этиб, мана шулар ҳақида ўйладим.\nЧақар қишлоғилик Бобоқул Авлақулов Иккинчи жаҳон урушига отланганида йигирма уч яшар бўйдоқ йигит эди. Аввал кичик командирлик бўйича сабоқ олди. Сўнг жангга кирди. Бу ёғи Украина, Беларусь, Карпат тоғлари... кейин Венгрия, собиқ Чехословакиядаги қирғинбарот жанглар унинг метин иродасини бука олмади. Боши узра ўқ ёмғири ёғилиб, снарядлар портлаётган чоғда ҳам сўлим қишлоғи Чақарда қолган яқинлари учун кўксини қалқон этиши зарурлигини чин юракдан ҳис этиб, қайта-қайта жангга отилди... Фашистлар устидан қозонилган ғалаба хушхабарини у Прагада кутиб олди. Юраги энтикди. Бир зум кўзларини юмди. Олис Шаҳрисабздаги барча яқинлари, қадрдон ҳамқишлоқлари, она қишлоғининг фусункор манзаралари - шарқираб оқаётган дарё, адил арчалар, олисдан кўринган мағрур чўққилар, мусаффо осмон кўз ўнгидан кинотасмадай бирма-бир ўтди...\nЮрт соғинчи жигар-бағрини ўртаётган бўлса-да, буйруққа бўйсунишга мажбур бўлди - у урушда вайрон бўлган шаҳар ва қишлоқларни тиклаш ишларига жалб этилган эди.\nРоса етти йил деганда, ўттиз ёшида она қишлоғига қайтган Бобоқул Авлақуловнинг қалби шукрона билан тўла эди. Ахир фронтда ҳалок бўлган не-не сафдошларининг хоки ўзга юртларда қолиб кетди. Унга эса Ватанини қайта кўриш бахти яна насиб этди. Узоқ йиллар қишлоқ хўжалиги соҳасида самарали меҳнат қилди. Бу орада Райҳоной деган қизга уйланди. Яхши ниятлар билан уй тиклади. Ҳовлиси ўғил-қизга тўлди. Айни пайтда етти ўғил, икки қизнинг ортидан 150 дан ортиқ невара-чеваралари бор. Ҳаммаси ҳаётда ўз ўрнини топган. Ҳаммасини эл алқайди - "отасию бобосига тортган-да" деб...\nШаҳрисабз шаҳрилик Соҳиб бобо Иброҳимовни кўпчилик "Савоб бобо" деб аташганини эшитиб, бунинг сабабига қизиқдим.\nДаврадагилардан сўраб билишимча, бобо узоқ йиллар савдо ташкилотларида ҳайдовчи бўлиб ишлаган, фаолияти давомида саховатпеша инсон сифатида ном чиқарган. Маҳалладаги кам таъминланган оилалар, айниқса, ўша пайтлар уч-тўрт ойлаб пахта далаларида мажбурий меҳнатга жалб этилган эгни юпун ўқувчию талаба-ёшларга кўрсатган ҳимматлари ҳамон тилдан тилга кўчиб юрар экан. Ўша пайтларда савдо соҳасида ҳалол ишлаб, ҳамманинг кўнглидан жой топиш осон иш бўлмаганини кексаларимиз яхши билишади. Соҳадаги меҳнатлари қадрланиб, "Савдо аълочиси" нишонига сазовор бўлганликлари ҳам бежиз эмас-да.\n"Савоб бобо"нинг савоблари хусусида батафсилроқ ёзмоқчи бўлдиму, унинг "қўйинг, шарт эмас" деган гапи замиридаги моҳият мени тўхтатди: "ўнг қўлинг берганини чапи билмасин". Йўқса, унинг савоблиги қоладими?! Машҳур қўшиқда айтилганидай : "Менинг кимлигимни эл билса бўлди"...\nЯқинда яқинлари, маҳалладошлари, дўсту қадрдонлари даврасида Бобоқул бобо Авлақулов 101 ёшини, Соҳиб бобо Иброҳимов туғилганига 1000 ой тўлишини нишонлашди. Ҳар бир тантананинг файзи бошқача бўлди. Маҳалладошлари - эли жуда қадрлар экан-да уларни...\nШу куни кексаларнинг тилидан мунаввар кунлар шукронаси тушмади. Чексиз ҳавасга йўғрилган тилаклар тилакларга уланди. Менга эса энг ёққани мана бу тилак бўлди: "Асл туйғуларнинг оҳори асло тўкилмайди!"\nЎзбекистон ёзувчилар уюшмаси Шаҳрисабз туманлараро бўлими раиси


АЖРАШУВДА БОЛАЛАРНИ ҚАНДАЙ АСРАШ МУМКИН? - 18 Октября 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2014 » Октябрь » 18 » АЖРАШУВДА БОЛАЛАРНИ ҚАНДАЙ АСРАШ МУМКИН?\nБолалар кўп нарсага тушунишмасди. Негадир онаси нуқул йиғлаган, отаси ҳовлида сигарет тутатган, баъзида буви-буваларининг ҳам овозлари баландлашиб қоляпти. Ўша куни ёмон бўлди: тасир-тусур, бақир-чақир... Санобар икки укаси билан ичкари уйда ухлаётганди. Шовқиндан қўрқиб уйғонди, ота-онасининг ётоғига чиқди. Онаси отасининг тепкилари зарбидан додлаб йиғлаётганди. Санобар ўзини онасининг устига отди. Шундан кейин улар кўч-кўронларини олиб, тоғасининг уйига кўчиб кетишди. Ўшанда Санобар етти, укаси Бобур уч ёшда, Бекзод эса 14 ойлик эди...\nИкки жуфтлик бир том остида яшашнинг ҳеч иложисини қилолмаганидан, ҳатто болаларни ўйлаб ҳам муросага келолмаганидан кейин ҳар ким ўз йўлидан кетишга қарор қилади. Аслида "ўз йўлим” деб танлагани тўғри бўладими ёки нотўғри, буни вақт кўрсатади. Унгача икки ўртада пул эмас, уй эмас, тирик жонларнинг бахтли онлари бой берилади. Ота-оналарнинг ажрашуви қандай сабаб оқибатида юзага келмасин, болаларнинг бутун олами остин-устун бўлиб кетади. Онасининг бир-икки аразлаб кетиши аввалига бола учун худди бувисиникига меҳмонга боришдек туюлса, ажрашувдан сўнг ўз уйига қайтишнинг иложи йўқлигини тушунганида, унинг руҳий, ақлий олами чил-чил синади. Ажрашиш катталарнинг ўзининг ҳам довдиратиб қўйганда бу дунёнинг оқ-у қорасини тушунмайдиган гўдаклардан қандай иродани кутиш мумкин? Болалар ёши улғайгани сари биз — катталарнинг оламига, шодлик-қайғу ва яхши-ёмонларга тўлиб-тошган дунёйимизга кириб кела бошлайдилар. Улар ажрашишдек катта салбий ўзгаришни турли ёшда турлича қабул қилишади. Аксарият вазиятларда болалар онаси билан қолади, шунинг учун ҳам маслаҳатларимиз ва фикрларимиз айнан оналарга қаратилган.\nТуғилган вақтидан 18 ойгача…\nБу ёшдаги болалар ота-онасининг кайфиятини яхшигина ҳис этади. Муаммо нимадалигини билмаслиги аниқ, бироқ жанжаллар сурункали тус олса, гўдак асабий, инжиқ ва худди ота-онасидек жанжалкаш бўлиб қолади, хархашагўй табиат шаклланади. Кайфияти тез-тез бузилади, чунки асабий она боласини эмизганида, овқатлантирганида ўз дардларини айтиб, ё ичига ютиб, фарзандининг кўз олдида «ҳеч нарсани билмайди-ку», деб кўз ёшини тўкади. Гўдак кўз ёш нималигини билмаса ҳам, бу ўзгача ҳолат эканлигини сезади. Бегона одамлардан ўзини тортади, улар олдида жиддий бўлиб олади. Бошқа болаларга нисбатан ривожланиш суст кечиш эҳтимоли ҳам бор.\nСалбий асоратларни олдини олиш учун: Гўдак яқинлари, айниқса, онаси билан барқарор ҳолатда кўпроқ бирга бўлиши керак. Ажрашишдан сўнг она аввал қандай режимда боласи билан ўйнаган, овқатлантирган ва ухлатган бўлса, худди ўша тартибни сақлаб қолиши шарт. Гўдакни ўзи ёқтирган ўйинчоқлари билан таъминлаш, кўпроқ қўлда кўтариб юриш, у билан фақат яхши кайфиятда гаплашиш керак. Ажрашувдан кейин яшаш жойи ва шароит ҳам ўзгаради, токи бола бу шароитга кўниккунича унга мулойимроқ ва босиқроқ муносабатда бўлиш даркор. Бола билан мулоқот қилиш керак бўладиган вақтгача унинг онаси асабларини жойига қўйган, яхшилаб ҳордиқ чиқариб, тиниққан бўлиши шарт.\n18 ойдан 3 ёшгача…\nБу ёшда ота-она билан бола ўртасидаги руҳий-ҳиссий боғлиқлик анча кучайган бўлади. Бола учун бутун олам, асосан, дадаси ва ойисидан иборат бўлади. Ажрашиш нималигини тушунмаган болалар яқинларидан бирининг ёнида йўқлигини яхши сезади. Болалар кўпинча "ота-онам мен туфайли ажрашди, уришишди” деган фикрга боришади. Улар эътиборни кўпроқ ўзига қаратишни хоҳлашади, арзимас нарсага йиғлайдиган бўлиб қолади ва инжиқланади. Улар ҳам ўзига яраша стрессни бошидан кечиргани учун асабий беқарорлик оқибатида бармоғини сўриш каби одатлар пайдо бўлиши мумкин. Ёлғизликдан қўрқиш, уйқусизлик кузатилиш эҳтимоли бор. [ www.BePuL.NeT -Eng qaynoq mavzular olami!]\nСалбий асоратларнинг олдини олиш учун: Ажрашган ота-она фарзандлар масаласида барқарор бўлиш учун якдил ечимга келиши шарт. Боланинг кун тартиби икки томондан ҳам ўрганилиб, ҳар икки тараф ҳам унга ўз эътибори ва ғамхўрлигини кўрсатиши лозим. Агар бунга ота томонидан розилик бўлмаса, она ҳамма вазифани ўз зиммасига олишига тўғри келади. Китоб ўқиб беринг, тушунмайди, деб ҳисобласангиз ҳам у билан гаплашинг, яқин қариндошларингизникига, сайлгоҳларга тез-тез олиб боринг, қариндошларингиздан кимни ёқтирса ўша билан кўпроқ бўлишини таъминланг.\n3 ёшдан 6 ёшгача…\nМактаб ёшигача бўлган болалар кўп нарсани тушунишади. Улар ота-онаси яхшигина суҳбатлашиб ўтиришган вақтини эслайди, низолар пайтида титраб, ўзининг қайси бир сўрамай қилган иши учун шундай бўлаётганини тахмин қила бошлайди. У ҳолатни ўзгартира олмаслигини билади, бу жанжал оқибати нима бўлишини билмайди. Мана шу ерда унда ўзига ишонмаслик, қўрқоқлик ва ташвишланавериш ҳиссиёти шаклланади. Ёлғизлик, қоронғилик, шовқин-сурондан қўрқиш, уйқусизлик кузатилиши мумкин.\nСалбий оқибатларни олдини олиш учун: Энг яхши вариант: болаларга отасини ёмонламаслик, отаси билан кўришишга рухсат бериш, алам ва изтиробнинг бадалини болалардан олмаслик. Қани энди катталар ажрашиш пайтида ақллироқ бўлсалар-у «дўстона ажрашиш»ни уддалай олсалар. Яъни жанжаллар, ур-тўполонларсиз, айбловларсиз бир-бирлари билан хайрлашсалар, болаларнинг руҳий олами камроқ дарз кетган бўларди. Бу ёшда бола ота-онаси ўз ички кечинмаларини беркитган тақдирда ҳам яхши тушуниб туради, ўша изтиробларни у ҳам ёшига мос тарзда бошидан ўтказади. Болага ўзининг ҳиссиётларини ўртоқлашиш учун кимдир, суҳбатдош керак. Бу унинг ишонган буваси ёки бувиси бўлиши мумкин. Ажрашиш масаласида ҳар икки томонга ҳам объектив баҳо бера олиш, зинҳор ота томон дунёдаги энг ёмон инсон бўлса ҳам уни лойга қориштирмаслиги керак. Бола отаси билан кўриша олиш имкони бор-йўқлигини аниқ билиши шарт. Бунинг учун маълум кунлар белгиланиши боланинг ҳафта ёки ой давомида ўзининг бахтли дамларни кутиб яшаётгандек кайфиятда юришига сабаб бўлиши мумкин. [ www.BePuL.NeT -Eng qaynoq mavzular olami!]\n6 ёшдан 11 ёшгача\nБолалар ажрашиш оқибатида ёлғиз қолишдан қўрқадилар. Улар энди ҳеч қачон бошқалар айтаётган "ёмон” отасини кўра олмайман, деб қўрқади. Бу болалар ота-онаси яна топишиб кетишига ишонади, бу алоқани ўзим тиклай оламан деб ҳам ўйлаши мумкин. Ёки бўлмаса, "отам ёмон, онам яхши”, ёки аксинча хулосага келиши мумкин. Мактаб ўқувчилари онаси ёки отасини худбинликда айблаши, яъни атайлаб уни шу ҳолга туширишган деб ҳисоблаши мумкин. Ўзининг ёмон хулқи, ёмон баҳолари ёки одамлардан қочиш ва гапга кирмаслик каби кўринишларда онаси ёки отасини жазолаши мумкин. Оқибатда болада ошқозон ёки бош оғриғи кўпроқ кузатилиш эҳтимоли бор.\nСалбий асоратларнинг олдини олиш учун: Бола ташлаб кетилгандек ҳисобламаслик учун унинг кайфияти, ўқиши ва ҳордиқ чиқаришига ниҳоятда эътиборли бўлиш лозим. Ота-онанинг ҳар бири фарзанди билан якка ва биргаликда суҳбатлашиб, ажрашиш икковининг ҳам биргаликда чиқарган қарори эканлигини айтиши керак. "Онангнинг ўзи мен билан ажрашди”, "Отанг бизни ҳайдаб юборди, сенларни ташлаб бошқасини топиб олди” деб болангизни ерга урмасдан, "Отанг ҳам, мен ҳам сени яхши кўрамиз, сен бизнинг ишонганимизсан, катта бўлсанг иккаламизни ҳам бахтли қиласан” каби ундовлар билан уни руҳлантириш, қаҳрамон фарзанд бўлишга чорлашингиз мумкин. Болангиз отаси билан қўнғироқлашиб, учрашиб, ундан совға-салом олиб туришига қаршилик қилманг. Шундоқ ҳам икки ўт орасида қолган боланинг дилини вайрон этманг.\nАвваламбор, ҳеч ким оиласи билан ажрашмасин. Агар ажрашса, фарзандларининг ярим бахтини асраб қолишга ҳаракат қилсин!\nКатегория: Foydali maslahatlar / Полезны советы | Просмотров: 818 | Добавил: Sherlaruz.CoM | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Пенополиуретан сепиш - SERVER-SERVICE\nПенополиуретан сепиш бугунги кунда ривожланиб бораётган ва истиқболли келажакка эга бўлган иссиқлик изоляцияси қопламидир. Маълумки, пенополиуретан буғ генераторда сепилади. Шу боис у юзага тегиши билан осонлик билан мослашади ва юзанинг шаклига киради.\nБироқ у фақат шу ҳислати билан машҳур эмас. Унинг мукаммал ёпишқоқлик кучини эслатиб ўтмасликнинг иложи йўқ. Герметиклаштиришга мустаҳкам асосланади. Бу турар-жой ва саноат биноларида иссиқлик изоляциясини яратишда уни жуда яхши ёрдамчига айлатиради.\nПенополиуретан сепадиган қурилма 2 та компонентнинг аниқ дозаси ҳисобига ишлайди. Уни ишлаб чиқарувчи рецептида кўрсатилгани каби қилиш лозим. Компонентлар шланг орқали аралашитриш бўлимига тушади, бу ерда қоришма ҳосил бўлади ва керакли жойда фойдаланилади.\nПенополиуретан сепиш қуйидагилар учун қўлланилади:\n– шифтларнинг герметизацияси ва изоляцияси\n– уйларнинг том ёпиш ва юпқа томларини иситиш\n– биноларнинг пол ва деворларини иссиқликдан изоляция қилиш\n– совутгич ускуналарни жиҳозлаш\n– термокузов ва рефрижератор вагонларини изоляция қилиш\n– қувур тармоқлари ва сув идишларини иссиқлик ва сувдан изоляция қилиш\nБу билан рўйхат тугаб қолмайди. Бу ерга бир вақтнинг ўзида ҳароаратнинг турли кўрсатгичларида ишловчи бошқа объектлдарни ҳам қўшиш мумкин. Пенополиуретан сепиш бусбутун изоляция қатламини ҳосил қилади, изоляция қилинган юзада совуқликка ҳеч қандай имконият қолмайди.\nИссиқликни худди шундай изоляция қиладиган бошқа материал мавжуд эмас ва бу хусусияти билан мақтана олади. Компаниямизда турли хизматлар иссиқлик пенополиуретан билан изоляция қилиш билан уйғунликда тақдим этилади.\nБизга қўнғироқ қилинг ва омбор ва турар-жой, ишлаб чиқариш объектингиздаги совутиш камерангиз учун изоляция буюртма қилинг! Мутахассисларимиз сизнинг барча саволларингизга жавоб беради. Биз сифатли сервис хизматини қулай нархда тақдим этамиз.


"Тошшаҳартрансхизмат" раиси ўзгарди - 24.07.2018, Sputnik Ўзбекистон\n2017 йилнинг май ойидан бери "Тошшаҳартрансхизмат" раиси сифатида ишлаб келган Анвар Жўраев қаерга ишга ўтказилгани ҳозирча номаълум. 24.07.2018, Sputnik Ўзбекистон\n2017 йилнинг май ойидан бери "Тошшаҳартрансхизмат" раиси сифатида ишлаб келган Анвар Жўраев қаерга ишга ўтказилгани ҳозирча номаълум.\nТОШКЕНТ, 24 июл — Sputnik. Моҳирхўжа Валиев "Тошшаҳартрансхизмат" акциядорлик жамияти раиси лавозимига тайинланди, деб хабар қилди Тошкент шаҳар ҳокимлиги ахборот хизмати.\nТошкентда айрим автобуслар қатнови тўхтатилди, айримларининг ҳаракат йўналиши ўзгарди\nУ бунга қадар "US ATI" масъулияти чекланган жамияти бош директори лавозимида ишлаган.\nМоҳирхўжа Валиев 1983 йил Тошкент шаҳрида туғилган. 2005 йилда Тошкент давлат иқтисодиёт университетини тамомлаган.\n2014-2017 йилларда - "Тошшаҳартрансхизмат" акциядорлик жамияти раисининг молиявий иқтисодий масалалари бўйича ўринбосари лавозимида ишлаган. 2017 йилда - "AZIA ABM TRANS" масъулияти чекланган жамияти директори лавозимида ишлаган.


Жамият 13:00 / 26.03.2019 62938\nБиз сухариклар (қуритилган нон бўлакчалари)ни қачон истеъмол қиламиз? Уйда, ўқишда, ишда, яқинлар билан суҳбат қураётган вақтимизда ёки экран қаршисида севимли кўрсатувларни томоша қилаётганимизда, ёхуд тушлик, кечки овқатни қилишга улгурмаган вақтимизда тўйимли егулик сифатида тановул қилишимиз мумкин.\nБироқ сухарикни харид қилиш чоғида муаммога дуч келамиз: импорт маҳсулот ҳисобланган хориж сухарикларини таъми, сифати манзур келса-да, нархининг баландлиги туфайли ҳар доим ҳам харид қилиб бўлмайди. Ўзимизникини сотиб олганда эса, мазасини кўриб, баъзан сарфлаган пулимизга афсусланиб қоламиз.\nЭнди Ўзбекистонда мутлақо янгича ном ва таъмдаги сухариклар (қуритилган нон бўлакчалари) сотувга чиқарилмоқда. Қарши олинг: “Million crackers”! Ҳа, бу ўша барчамизга маълум ва машҳур бўлган “Миллион” жамоаси томонидан ишлаб чиқарилаётган махсус сухариклардир.\n“Миллион” юқорида биз санаб ўтган вазиятларни инобатга олган ҳолда мижозлар талабини ҳам нарх, ҳам сифат жиҳатдан қондира оладиган маҳсулот яратди. Мазкур сухарикларни татиб кўрган инсонлар маҳсулот сифат борасида ҳаммамизга яхши таниш бўлган Украина, Россия маҳсулотлари билан ҳам рақобатлаша олиши, нарх борасида эса улардан анча арзонроқ эканлигини қайд этишмоқда.\nБетакрор маза, юқори сифат\n“Million crackers” сухариклари “Dubai Snacks” OK билан ҳамкорликда Ўзбекистонда ишлаб чиқарилмоқда. Ҳозирда крекерсларнинг кабоб, овчи колбасали, сметана ҳамда пиёз таъмли турлари бор. Ишлаб чиқарувчилар маҳсулот сифатига алоҳида эътибор берган ҳолда энг сара зиравор ва нондан фойдаланишган. Мазаси хорижникидан қолишмайдиган, иштаҳани қитиқловчи “Million crackers” сухариклари бемалол тушлик ва кечки овқат ўрнини ҳам боса олади.\nМазали сухариклар энг нозик таъбдаги инсонларнинг ҳам кундалик эрмагига айланишига шубҳамиз йўқ.\nСухариклар сизларни нафақат таъми, балки нархи билан ҳам мамнун этишига ишонамиз. Ишлаб чиқарувчилар харидорлар талаб ва истагини қадрлаган ҳолда маҳсулот сифати ва қийматини уйғунлаштирган ҳолда бошқа сухарикларга нисбатан ёқимли нархларни белгилашга ҳаракат қилишди.\nИшлаб чиқарилаётганига ҳали кўп вақт бўлмаган бўлса-да, қисқа муддат ичида “Million crackers” юртимизда фаолият олиб бораётган кўплаб корхона ва компаниялар билан ҳамкорлик шартномаларини тузишга улгурди. Агар сиз ҳам маҳсулот дистрибьютори ва дилерига айланиш истагида бўлсангиз, “Миллион” ҳамкорликка ҳамиша шай.\nМаҳсулот рекламаси учун ноодатий ёндошув ҳам кўпчиликнинг эътирофига сазовор бўлмоқда. Ёдгор Носиров томонидан суратга олинган промо-роликда “Миллион” жамоаси аъзолари билан бирга Муниса Ризаева бренднинг илк юзи сифатида суратга тушди. Айтиб ўтиш жоизки, ролик айрим бош оғриқли, бачкана рекламалардан фарқ қилади. Шунингдек, хонанда томонидан “Million crackers” учун махсус жингл ҳам ишланди.\nЯна бир ажойиб акция\nМиллион жамоаси аъзолари суратларини тўлиқ ҳолда тўплаган ҳолда пул ютуқларига эга бўлинг. Ғолибларга қуйидаги қийматдаги миллион сўмлик пул ютуқлари топширилади:\n1 та 100 миллион сўм\n5 та 10 миллион сўм\n50 та 1 миллион сўм\nШошилинг! Акцияда иштирок этиб, “миллионер”лардан бирига айланинг. “Million crackers” кундалик ҳаётда яқин ҳамроҳингизга айланишига ишонамиз.\nМурожаат учун телефон: +99897 4029933, +99897 4469933


23.12.2017 12:09 | ЎФА\nЎзбекистон Футбол Федерацияси томонидан миллий чемпионатда иштирок этувчи клуб футболчиларидан ўзбек футболи тарихида биринчи марта тест-синовлари олинаётганидан хабарингиз бор.\nБизнинг футболчилар жисмоний жиҳатдан кучли бўлмаганликлари туфайли 90 дақиқа давомида фаол ҳаракат қила олишмади. Натижада, ЖЧ йўлланмаси қўлдан бой берилди. Агар миллий чемпионатимизда иштирок этадиган футболчиларнинг жисмоний ҳолати яхши бўлса, бу ҳолат терма жамоаларимиз ўйинларига ҳам ижобий таъсир кўрсатади”, - дейди Шамиль Исеев.\n“Бундай нормативлар бундан буёғига доимий равишда футболчилардан олинади. Футболчиларнинг жисмоний ҳолати ҳамиша назоратда бўлади. Тартиб-интизом ҳамиша биринчи ўринда бўлиши керак. Қаердаки, тартиб-интизом ўрнатилмас экан, ўша ерда натижалар ҳам салбийлашиб бораверади. Ўз устида ишламайдиган, тартиб-интизомга амал қилмайдиган футболчи ва мураббийлардан натижа кутиш ҳам мантиқан нотўғри. Бир сўз билан айтганда, тартиб-интизомга риоя қилмайдиганларга орамизда ўрин йўқ”, - дейди Умид Аҳмаджонов.


«Ўзбекистон темир йўллари» экспресс контейнер юк поезди қатновини йўлга қўйди\n«Ўзбекистон темир йўллари» экспресс контейнер юк...\n05.10.2018 11:32 0 1171\nФото: «Ўзбекистон темир йўллари» АЖ ахборот хизмати\n«Ўзбекистон темир йўллари» акциядорлик жамияти Тошкент-Поп-(Роустан)-Марғилон-Андижон йўналишида экспресс контейнер юк поезди қатновини йўлга қўйди. Мазкур поезд аниқ жадвал асосида ҳаракатланади.\n20 футлик контейнерларда юклар Тошкентдан Андижонга, шунингдек, Андижондан Тошкентга 10 соатда олиб борилади. Агар контейнерлар Поп, Марғилон станцияларига юбориладиган бўлса, у ҳолда юк янада қисқароқ вақтда ўз эгасига етказилади. Бу ҳақда «Ўзбекистон темир йўллари» ахборот хизмати хабар берди.\n«Қишнинг қаҳратон совуқ, қорли кунларида Қамчиқ довонидаги тирбандликлар, оворагарчиликлар, ортиқча вақт йўқотишлар тадбиркорларнинг ишларида кўплаб ноқулайликлар келтириб чиқаради. Мазкур экспресс контейнер юк поезди айнан шундай ҳолатларнинг олдини олиш, кичик бизнес ва хусусий тадбиркорлик субъектларини қўллаб қувватлаш ва уларга қулай шарт-шароитлар яратиш мақсадида йўлга қўйилди», - дейилади хабарда.\nПлатформага контейнерларни ортиш ва тушириш жараёнлари темир йўл томонидан амалга оширилади. Унинг ҳаражатлари ҳар бир контейнер учун тўланадиган умумий тўлов ҳисоби (1 млн сўм)га киритилган.\nМаълум қилинишича, бугун дастлабки қатновини бошлаган экспресс контейнер юк поезди ҳаракати ушбу йўналишда 1 ҳафтада 2 марта амалга оширилади. Кейинчалик буюртмалар ортишига қараб қатновлар сонини кўпайтириш, бундан ташқари республикамизнинг бошқа худуларига ҳам бундай поездлар қатновини йўлга қўйиш кўзда тутилган.\nЎзбекистон темир йўллари экспресс контейнер\nИқтисодиёт 12/03, 17:07\nЖамият 28/02, 10:23\nЖамият 27/02, 10:42


Украина бош вазири истеъфо беришини эълон қилди - Халқ сўзи\n18:07 21 Май 2019 Дунё\n20 май куни Украина президенти лавозимига киришган Владимир Зеленскийнинг ҳукуматдан истеъфо беришни талаб қилиши ортидан бош вазир Владимир Гройсман лавозимидан кетиш ҳақида қарор олганини маълум қилган, деб ёзади BBC.\nВ.Гройсман чоршанба куни истеъфо тўғрисида ариза бермоқчи эканини билдирган.\nУкраина қонунларига кўра, бош вазирнинг истеъфога чиқиши бутун ҳукуматнинг тарқатилишига олиб келади.\nБундан ташқари, янги президент Владимир Зеленский ўзининг илк фармони Украина парламенти - Олий Радани тарқатиб юбориш тўғрисида бўлишини маълум қилган ва муддатидан аввал парламент сайлови ўтказилишини билдирган.\nМанбага кўра, Олий Радани тарқатиш тўғрисидаги президент фармони бугун - 21 май куни эълон қилиниши борасида хабар берилган. Бундай ҳолатда, навбатдаги парламент сайлови 14 июль куни бўлиб ўтади.\nЗеленскийнинг таъкидлашича, парламентга фақат кейинги сайловда ғолиб чиқишни ўйлайдиган шахслар эмас, балки келажак авлод тақдири йўлида жон куйдирадиган фидойилар зарур.


Лаънатлар — Dilkashradio.com\nХурматли тингловчилар бугунги мавзумизнинг номини эшитиб, бир сесканган бўлишингиз табиий. Бу шундай нарсаки бизнинг тинч хаётимизни халал беради. Гуллаб яшнашимизга тўсиқ бўлади. Бизнинг хаётимиздаги қандай нарсалар лаънат бўлиши мумкин. Келинг шу хақида сиз билан сухбатлашсак. Лаънат бу бизга ёки бошқаларга айтилган ёки қилинган нарса. У шайтонга одамларда ўз қудратини ишлатишига xуқуқ беради. Лаънатнинг кўп тарқалган тури бу бошқа бир кишига зарар етказиш ёки ўсишига (гуллаб-яшнашига ) xалақит бериш учун айтилган сўзлар. Бу сўзлар овоз чиқариб ёки ичда айтилиши мумкин. Сўзларнинг ўзи кишига xеч қандай зарар етказмайди ёки уларда xеч қандай куч йўқ. Бу сўзларни лаънатга айлантирадиган, уни бажарадиган ва сўзлар орқасидаги руxий қудратнинг иши.\nЛаънатлардан озод бўлишнинг йўли бу лаънатга сабабчи бўлган xар қандай нарса учун тавба қилиш ва унинг қудратини бизни биз учун лаънатланиб, бизни қонун лаънатидан xалос қилган Исо Масиx номи билан бузиш керак. Дерек Принснинг “Барака ёки Лаънат” китоби бараканинг ёки лаънатнинг xаётимизга таъсири xақида кенгроқ тушунча беради. Биз гуноx қилганимизда келадиган Худонинг одилона xукмининг лаънати Қонунлар 11:26-28 “Мана бугун мен сизларга марxамат ёки лаънатни танланг, деяпман. Худойингиз – Эгамизнинг мен бугун сизларга айтаётган амрларини бажарсангиз дуо қиламан. Унинг амрларига қулоқ солмай, бугун сизларга буюраётган йўлдан чиқиб, ўзингиз билмаган худоларга эргашсангиз, лаънатлайман.”\nОдамлардан келадиган лаънатлар\nЧиқиш 22:28 “Мени, Худойингизни хўрламанглар, оқсоқолларингиздан биронтасини xам қарғаманглар.”; Сонлар 22:2-24,25 “Исроил халқи Амор халқини қандай аxволга солгани xақидаги хабар Муаб шоxи Зиппур ўғли Болоққа xам етиб борган эди. Исроил халқининг кўплигидан бутун Мўаб халқи ваxимага тушганди. Мўаб оқсоқоллари Мидиён оқсоқолларига: — Xўкиз даладаги ўтларни еб битиргани сингари, анави оломон xам теварак-атрофимиздаги xамма нарсани еб-битиради-ку! – деди. Ўша даврда Мўабда xукмронлик қилаётган Зиппур ўғли Болоқ Бавур ўғли Баломни чақирай деб, унинг олдига чопарлар юборди. Балом ўз она юрти Фурот дарёси қирғоғидаги Патўр шаxрида истиқомат қилар эди. Болоқ Баломга шундай деб даъват қилди: “Мисрдан чиққан бир халқ ер юзини босиб кетди. Энди эса улар шундоққина менинг биқинимда ўрнашиб олишди. Мен уларга бас келолмайман. Сен келиб, ўша халқни мен учун лаънатла. Балки шунда мен Исроил халқини мағлуб қилиб, юртимдан қувиб чиқара оларман. Шуни биламанки, сен кимни дуо қилсанг, ўша дуо олади, кимни лаънатласанг, ўша лаънати бўлади.”\nХатто ўша даврда хам кишилар бир-бирларини лаънатлашган. Инсон зоти гунох қилган кунидан бошлаб лаънат хам пайдо бўлган. Жуда қадим замонлардан бери кишилар бир-бирларини лаънатлашган ёки лаънатлаш учун одам ёллашган. Хар иккала иш хам Худовандга жирканчлидир. Хўш хаётимизда лаънат бор экан уни қандай қилиб йўқота оламиз. Бунга фақатгина Худованд қодир. Лаънатларни бекор қилиш\nҚонунлар 23: 4-5 оятларни ўқиб кўрайлик: “Чунки Мисрдан чиқиб келаётганингизда улар йўлда сизларни нон ва сув билан кутиб олмадилар. Оррам – нахрайимдаги Патўр шаxридан Бавўр ўғли Баломни сизларга лаънат ўқиш учун ёллади. Лекин Худойингиз – Эгамиз Баломга қулоқ солишни хоxламади. У Баломнинг лаънатини сизлар учун марxаматга айлантирди, чунки Худойингиз – Эгамиз сизларни севади.” Бу сўзлар хақиқат. Худовандимиз хозир хам бизларни севади. У бизнинг гуллаб-яшнашимизга тўсқинлик қиладиган хар қандай нарсани олиб ташлашни, лаънат ўрнига бизларни баракалашни истайди. Азиз тингловчилар бугунги мавзунинг давомини кейинги сухбатларимизда эътиборингизга хавола қиламиз. Унда сиз лаънатларнинг турлари ва улардан қандай озод бўлиш мумкинлигини билиб оласиз.\nХудо билан бирга яшаш 03


Италияда бир еврога уй-жой сотиб олиш мумкин - Zamin.uz\nИталиянинг Абруццо минтақасидаги Пратола-Пелиня вилоятида уйларни бир евро қийматида сотиш бошланди. Бу ҳақда Idealista олди-сотди нашри маълум қилган. Аҳоли пункти Адриатик денгизи ва йирик чанғи курортларидан 30 дақиқа узоқликда жойлашган.\nУйларни бундай арзон нарҳларда сотишни вилоят раҳбарияти ташландиқ уйларни қайта тиклаш мақсадида уюштирган. Ҳаммаси бўлиб қишлоқда 600 га яқин уй бўш. Ушбу биноларнинг кўплаб эгалари уйлар ташландиқ ҳолатда бўлганлиги сабабли ўз мулкларидан воз кечиб кетишган. Шунинг учун, улар уйларни рамзий қийматда бир еврога сотишга қарор қилишган.\nИлк олди-сотди битимлар июл ойида имзоланиши маълум қилинган. Харидорлар бинони уч йил ичида қайта тиклашлари керак, шундан кейин улар бинолардан турар жой ёки тижорат мақсадларида фойдаланишлари мумкин бўлади. “Замин” янгиликларини “Facebook”да кузатиб боринг\nЯнгиликлар » Дунё » Италияда бир еврога уй-жой сотиб олиш мумкин


2019 4 11 817\nОта-онани ҳурмат қилиш, улар олдида адаб билан туриб, хизматларини бажариш ҳаммамизнинг вазифамиздир. Бу вазифанинг асоси- неъматга шукрона, яъни кўрган эзгуликка қарши эзгулик қилишдир. Ота-оналаримиз бизнинг фақат дунёга келишимизга сабабчи бўлиб қолмасдан, минг машаққатлар чекиб ўстирадилар, камолотимиз учун бутун кучларини сарф этадилар. Касал бўлганимизда бошимизда гирдикапалак бўлиб, бутун роҳатларини йўқотадилар, тузалиб кетишимиз учун ҳамма чорага киришадилар, еядиган, ичадиган, киядиган нарсаларимизни ҳозирлаб ҳар кимдан зиёда севадилар.\nЎқитадилар, тарбиялайдилар, одобли-ахлоқли бўлиб етишмоғимиз учун ўзларини фидо этадилар, қисқаси. Ўсиб етишганимиздан кейин бошимизга мушкул ишлар тушганда ва оғир кунларга қолган вақтимизда тасалли берадилар, кўнглимизни кўтарадилар. Шод-хуррам чоғларимизда шодлигимизга шерик бўлиб, номус ва шарафимизни сақлайдилар. Бахтли-саодатли бўлишимизни тилагувчи беминнат яқинларимиз фақат улардир.\nБизга яхшиликни соғинган кишиларга эзгулик қилиш бурчимиз экан, шу қадар эзгулик қилган ота-оналаримиз олдида биз фарзандларнинг бурчларимиз жуда ҳам юқоридир. Шу боис уларнинг розиликларини, таҳсинларини олишимиз, иззат ва обрўларига путур етказадиган ярамас ишлардан, ёмон феъл-атвордан сақланишимиз лозим. Болаларимиз бизни ҳурмат этишларини хоҳласак, албатта, ота-онамизни ҳурмат қилишими, буйруқларини бажо келтиришиимз ҳам фарз, ҳам қарздир.\nМуқаддас бурчини бажариб дуолар олаётган, юрт назаридаги фарзандлар тутумлари туфайли халқимизнинг меҳр-оқибат, одамийлик каби фазилатлари улуғланмоқда. Афсуски, ота-онасини хор қилиб, эл назаридан қолаётганлар ҳам йўқ эмас. Яқинда туманимизнинг чекка қишлоқларидан бирида яшовчи онахон ноқобил фарзанди юзсизлиги туфайли қариган чоғида уйсиз қолди. 82 ёшли онанинг дарди оламга сиғмайди.\nМаълум бўлишича, аёл 7 фарзанд кўрса ҳам ичиб келиб, калтаклашларини ташламаган эрининг хўрликларига чидай олмай ажрашган ва болаларини ёлғизликда ҳам она, ҳам ота бўлиб вояга етказган. Ўз емай едириб, ўзи киймай кийдириб барини уйлаб-жойлагач, кенжаси билан яшаб қолади. Не-не умидларида ўз меҳнати билан барпо этган ҳовли-жойини унинг номига нотариал тартибда расмийлаштириб беради ҳам.\nҚарангки, яхшиликни билмаган ўғил қартайиб қолган волидасини парваришлаб, дуосини олиш ўрнига уйдан ҳайдаб юборади. Ўз уйига сиғмаган она куёвларининг эшигига сиғармиди, ёши бир жойга борганда кўчада қолади, бояқиш...\nЎрни келганда кексаларимизга икки оғиз ҳуқуқий маслаҳат бериб кетсак. Ҳурматли ота-оналар! Зурриёдларингиз минг ақлли, оқибатли бўлмасин, эртангизнинг ғамини енг.\nОзгина муболаға билан айтганда ҳар бир қадамингизни қонуний ташласангиз, ҳеч қачон ҳаёти юқоридагидек аянчли тарзда ўзгариб кетган онанинг ҳолатига тушмайсиз. Мустақил Ўзбекистонимиз ҳуқуқий демократик давлат қуриш мақсадида. Шундай экан, фуқаролари ҳам ҳуқуқий саводхонлигини оширишга интилиши лозим. Донолар айтмоқчи, ёшлик-кексаликка дебочадир. Қариганда ҳақли равишда умргузаронлик қилиш учун ҳар бир жараёнга қонуний ёндошмоқ зарурлигини унутманг.\nОриятли халқлигимиз учун ҳеч бир ота-она фарзанди билан судлашиб ёки оқибатсиз фарзандларидан алимент талаб қилиб яшашга ботинмайди, маҳалла-кўйдан номус қилади. Шунинг учун ўзига тегишли мулкни қонуний тартибда сақлай билсинки, башарти муаммо туғилган тақдирда уларни ҳимоя қилишга, ҳуқуқларини тиклаб беришга қонуний асосимиз бўлсин.\nвилоят Адвокатлар ҳайъатининг\nТўрақўрғон тумани филиали мудираси.\nНазокат Қаюмова ёрдамчи.


ВАГНЕР РЕХАРД (Вельгельм Рехард Вагнер) – XIX аср жаҳон мусиқасининг йирик намояндаси, композитор, дирижёр, санъат назариётчиси. Вагнер 1813 йили Германиянинг Лейпциг шаҳрида таваллуд топган, 1883 йилда Италиянинг Венеция шаҳрида вафот этган. У йирик ислоҳотчи сифатида опера ва симфоник жанрнинг янги босқичга кўтарилишига улкан ҳисса қўшган. “Ман этилган муҳаббат”, “Фауст”, “Учар голландлар”, “Тангейзер”, “Валькирия”, “Рейн олтини”, “Зигфред”, “Худолар қатли”, “Тристан ва Изольда”, “Парсифаль”, “Нибелунг ҳалқаси” сингари асарлари жаҳон мусиқасининг мумтоз намуналари сафидан ўрин олган.\nВАЛЬС – оҳиста ижро этиладиган икки кишилик ёпиқ позициядаги бал рақси. Атама французча “valsе” сўзидан келиб чиққан. Вальс бутун дунёда кенг тарқалган рақс тури бўлиб, унинг ватани Германия ҳисобланади. Вальснинг илдизлари Европа халқларининг “Матеник”, “Фуриантэ”, “Вольт” номли рақсларига бориб тақалади. Мустақил рақс сифатида XVII асрда юзага келган ва XVIII асрдан бошлаб Австрия, Чехия мамлакатларида оммалашган. Вальс мусиқасининг ўлчови тез ва вазмин суръатларда бўлади. Аёл ва эркак жуфтлиги томонидан аниқ қадам ҳаракатлари орқали ижро этилади. Вальс опера, оперетта, балет каби мусиқали саҳна асарларида кенг қўлланилади. Фортепиано, симфоник оркестр учун вальслар яратилади. Вальс Европада кўплаб бошқа рақсларнинг пайдо бўлишига асос бўлган. Бугунги кунда вальснинг қуйидаги турлари мавжуд: Русча вальс, Вена вальси ҳамда фигурали вальс. Ижро этилиш суръатига кўра, тез суръатли вальс, ёпиқ позициядаги халқаро стандарт вальс, очиқ позицияда ижро қилинадиган вальс турлари тавсифланади.\nВАЛТОРНА – тенор регестридаги мис-пуфлама мусиқий чолғу асбоби. Валторна XVII аср ўрталарида оркестрда қўлланила бошлаган. Сознинг номи французчадан таржима қилганда (“Waldhorn”) “Ўрмон бурғуси” деган маънони билдиради. 1830-йилларга қадар бошқа мундштукли созлар каби вентилларга эга бўлмаган ва классик ва борокко мусиқасида ишлатилган табиий ҳолатида бўлган. Валторна учун Бах, Бетховен, Моцарт, Глиэр, Штраус каби буюк композиторлар асарлар ёзгани маълум. Валторнанинг бирлик ва иккилик турлари мавжуд. Валторна ва туба асосида тузилган “Вагнер тубаси” деб аталувчи бас-тенор регестрдаги мундштукли соз эса тузилиши жиҳатдан валторнага ўхшайди, товуши эса саксгорн созлари оиласига мансуб эуфониум чолғусига жуда яқин. Сознинг Вагнер номи билан аталишининг сабаби, буюк композитор уни ихтиро қилган ва илк бор ўз асарларида қўллаган. Вагнернинг “Нибелунг ҳалқаси” тетралогияси, Антон Брукнернинг симфониялари, Игор Ставинскийнинг “Муқаддас баҳор” балети, Рихард Штрауснинг “Электра”, “Соясиз аёл” опералари ва бошқа машҳур асарларда Вагнер тубаси садоларидан унумли фойдаланилган. Мазкур тубадан бугунги кунда жуда кам фойдаланилади.\nВАРИАЦИЯ – кўп маъноли тушунча бўлиб, лотинча “variatio” – “ўзгариш”, “алмашиш” деган маънони билдиради. Атама математика, статистика, биология, астрономия, иқтисодиёт, адабиёт, мусиқа, хореография соҳаларида қўлланилади. Мусиқа соҳасида вариация мусиқий асар мавзуси, куйи ёки жўр қисмининг турланишини билдирса, хореография санъатида тез суръатда якка тартибда ижро қилинадиган мумтоз рақс тушунилади. Шеъриятда вариация тушунчаси мавжуд шакллардан чекинган ҳолда ёзилган жумлани билдиради.\nВИРЖИНИЯ ВУЛФ – британиялик атоқли адиба, адабий танқидчи. ХХ асрнинг биринчи ярмида юзага келган модернистик адабиёт намояндаларидан бири. У 1882 йилда Англияда таваллуд топган, 1941 йилда вафот этган. Виржиния Вулфнинг адабий майдонга кириб келишида ўша даврда Англияда ташкил топган “Блумсбери” ижодий гуруҳининг таъсири катта. Вулф янгича қарашдаги мусаввирлар, шоир ва санъаткорларни бирлаштирган мазкур гуруҳнинг фаол аъзоси бўлган. Адиба “Дэллауей хоним”, “Маёқ сари”, “Орландо” романлари, “Ўз хонамда” эссеси билан Лондон адабий муҳитида катта шуҳрат қозонган. 1970-йилларга келиб, Вулф ижоди феминизм назариётчилари томонидан ҳар жиҳатдан тадқиқ этилиб, эътироф этилиши адиба асарларининг нуфузини яна ҳам оширади. Унинг асарлари дунёнинг ўн бешдан ортиқ тилига таржима қилинган. Виржиния Вулф умрининг сўнгги йилларида руҳий касалликка чалиниб, қирқ тўққиз ёшида вафот этган. Адибанинг “Соатлар” романи ва шу сингари деярли барча асарлари кинематографчилар томонидан экранлаштирилган.\nВОДЕВИЛЬ – комедик руҳдаги қўшиқ ва рақслардан иборат драматик асар жанри. Маълумотларга кўра, XVI асрда “Voix lt Ville” (“Шаҳар овози”) деб аталувчи эркин мазмундаги қўшиқлар мавжуд бўлган. Атама XVII асрда пайдо бўлиб, оддий халқ орасида мураккаб бўлмаган созлар жўрлигида куйланадиган сатирик мазмундаги қўшиқлар ривожланади ва улар “voudeville” деб аталади. XVII асрнинг иккинчи ярмида эса кичик саҳна томошаларида айтиладиган қўшиқлар “водевиль” деб ном олади. XIX–XX асрларда водевиль театр-эстрада томошаларининг асосий шаклига айланган. Француз инқилобидан сўнг мустақил томоша жанри сифатида бутун Европада оммалашади. Ҳатто водевиль “Америка шоу-бизнесининг юраги” деб атала бошлаган. 1792 йили Парижда илк “Водевиль театри” ташкил этилган. Ушбу жанрда Антон Чехов, Эжин Сркиб, Эжен Марин Лабаш, Нажак Эмиль, Александр Аблесимов, Александр Шаховский, Дмитрий Ленский, Александр Писаров, Николай Куликов, Федор Кони, Петр Каратигин, Каровкин сингари водевиль усталари ижод қилган.


Хожелиде анасы ҳәм үш баласы өлтирип кетилген » Informaсiyalɩq portal\nЖаўыз қылмыстан соң анасы ҳәм оның үш баласы өлтирилген, тек ғана бир қыз тири қалған.\nБул жынаят иси бойынша Бас Прокуратура хызметшиси Сурайё Раҳмонова "UzNews.uz"ға төмендегилерди мәлим еткен.\nХожели районы, «Сарышүнгил» АПЖ, Шадлық көшесинде 2019-жылдың 28-март күни саат 07:30да пуқара К.К.ның жасаў үйи алдындағы 3-4 метр тереңликтеги айлана формасындағы қудық ишинен пуқара 02.02.1995-жылы туўылған У.Т. ҳәм ер жетпеген 23.12.2018-жылы туўылған улы И.К.ның, үй ишиндеги жатақ жайдан 16.01.2017-жылы туўылған М.К. ҳәм 02.06.2015-жылы туўылған К.И.лардың өли денелери табылған.\nҲәдийсе орны тергеў-оператив топары хызметшилери тәрепинен көзден өткерилген.\nСуд-мед. экспертизасының дәслепки мағлыўматларына қарағанда, У.Т. ҳәм оның ер жетпеген бир перзенти дем алыў жолларына суў тығылыўы ақыбетинде, еки перзенти дем алыў жоллары буўылыўы ақыбетинде қайтыс болғаны көрсетилген.\nБул жағдай бойынша Қарақалпақстан Республикасы прокуратурасы тәрепинен 28.03.2019-жылы Өзбекстан Республикасының ЖКниң 97-статьясы 2-бөлими 2-бөлеги «а» бәнти менен жынаят иси ашылып, дәслепки тергеў ҳәрекетлери алып барылмақта.\nТергеўдиң барысы үстинен Бас прокурор Отабек Мурадовтың айрықша қадағалаўы орнатылған.\nЖынаятшыны анықлаў бойынша барлық керекли оператив-тергеў илажлары көрилмекте.\n30-03-2019, 16:36 |\nНөкисте Жаңа жыл байрамында ҳаял өз үйинен өли ҳалда табылған\nМед.колледжге киритиўге ўәде берип 1200 АҚШ долларды өзлестирген жынаятшы қолға\n«Тахта таңы» газетасынан: «Жасырынбақ» ойнап жүрген әкелер


8 август куни Ўзбекистонда қандай об-ҳаво кутиляпти? - Zamin.uz\n17:55 / 07.08.2018\n8 август куни Ўзбекистонда қандай об-ҳаво кутиляпти?\nРеспублика Гидрометеорология марказининг хабар беришича, 8 август куни Тошкент шаҳрида ҳаво бироз булутли бўлади, ёғингарчилик кузатилмайди. Шарқдан секундига 5-10 метр тезликда шамол эсади. Кечаси 22-24, кундузи 37-39 даража иссиқ бўлади.\nБухоро ва Навоий вилоятида ҳаво бироз булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 22-27, чўл ҳудудларида 30 даражагача, кундузи 35-40 даража иссиқ бўлади.\nҚашқадарё ва Сурхондарё вилоятида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 22-27, кундузи 37-42 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20 даража илиқ, кундузи 27-32 даража иссиқ бўлади. “Замин” янгиликларини “Facebook”да кузатиб боринг


БМТ Испанияни ночорлик чегарасида яшовчи фуқаролар сонини икки мартага камайтиришга чақирди\n10:24 / 25.09.2015\nИспания ҳукумати БМТнинг барқарор ривожланиш мақсадларига эришиши учун 2030 йилга қадар мамлакатда ночорлик чегарасида яшовчи одамларнинг сонини 60 фоизга қисқартириши керак.\nБу ҳақда БМТнинг Болалар жамғармаси (ЮНИСЕФ) кўмагида Испаниянинг ноҳукумат ташкилоти Oxfam Intermon томонидан тайёрланган ва чоп этилган ҳисоботида айтилмоқда.\nҲисоботда қироллик 2016-2030 йиллар давомида амалга ошириши керак бўлган 17 та янги мақсад белгиланган. Улар орасида ночорлик ва очарчиликни бартараф этиш, ҳаммабоп таълимни таъминлаш, тенгсизлик даражасини камайтириш каби вазифалар бор.\nҲисоботда 2014 йилда аҳолиси 46 млн кишини ташкил қилувчи Испаниянинг 29,2 фоиз фуқароси ночорлик чегарасида яшагани, улардан учдан бирини 18 ёшга етмаганлар ташкил қилгани кўрсатилган. 2030 йилга қадар қироллик бу кўрсаткич 5 млн кишидан кўп бўлмаган даражага эришиши керак. Бу мақсадларга эришиш учун ЮНИСЕФ Испанияга биринчи эҳтиёждаги маҳсулотларни сотиб олиш учун кафолатланган минимал даромад тизимини ишлаб чиқишни таклиф қилди.\nЮНИСЕФнинг Испаниядаги қўмитаси ижрочи директори Хавьер Мартос болалар ўртасида ночорлик даражасини камайтиришнинг зарурлигини алоҳида таъкидлаб ўтди. Унинг айтишича, “бу нафақат уларнинг фаровонлиги ва ҳуқуқларининг бажарилишини таъминлаш нуқтаи назаридан, балки умуман уларнинг келажагини таъминлаш учун муҳимдир”. Ҳисоботга кўра, 2030 йилга қадар Испанияда ночор болалар сони 1,1 млн дан ошмаслиги керак.


Қизилўрдалик ўқувчи янги таклиф билан чиқди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚизилўрдалик ўқувчи янги таклиф билан чиқди\nҚозоғистон халқи жаҳоннинг энг кашфиётчи миллатларидан – мустақиллик йилларида маҳаллий ихтирочиларга 30 мингдан зиёд патентлар топширилди. Айни вақтда қозоғистонликлар турли соҳаларда янгиликлар ўйлаб топишяпти. Инновациялар муаллифлари қаторида ёшлар ҳам жуда кўп. Ҳатто ўқувчилар ҳам илм бобида ўз кучини синаб кўряпти. Қизил Ўрда Назарбоев интеллектуал мактабининг ўн иккинчи синф ўқувчиси Алтинай Абдижамил юқумли касалликларга чалинишни камайтириши мумкин бўлган илмий кашфиёт муаллифи бўлди. У Оролбўйи ўсимликларининг фитонцид хусусиятларини ўрганиб, “табиий антибиотиклар” рўйхатини тузишга муваффақ бўлди. Қизилмия, зарала, тамариск ва миср толи шулар қаторида. Алтинай аҳоли манзилгоҳларини ушбу дарахтлар билан кўкаламзорлаштириш ҳисобига инфекцион касалликларнинг олдини олишни таклиф қиляпти.\nАЛТИНАЙ АБДИЖАМИЛЬ, ЎҚУВЧИ:\n- Биз касалликларнинг олдини олиш учун мазкур дарахтларни кўпроқ ўтқазишимиз керак. Айниқса, мактаблар, болалар муассасалари ҳовлисига. Шунингдек, улар ёрдамида шаҳарнинг яшил белбоғини яратиш ғояси ҳам бор. Ёввойи ўсимликларни экиш иқтисодий жиҳатдан ҳам жуда фойдали. Уларни мунтазам суғориш, куч ва вақт ажратиб парваришлаш шарт эмас.\nДАРИҒА МУНАРБАЕВА, МУАЛЛИМА, БИОЛОГИЯ ЭКСПЕРТИ:\n- Натижаларимиз ажойиб бўлди, чунки айнан зарала ўсимлиги жуда кучли фитонцид хосиятга эга экан. ++ у ажратган фитонцидлар грипп, ўткир респиратор касалликлари, ўткир нафас олиш йўллари инфекциялари ва бошқа касалликлар қўзғатувчиларига қарши фаол таъсир кўрсатаркан. Менимча, кўплаб ўсимликларнинг фитонцид фаоллигини ўрганиш олимларимизга улардан тиббий мақсадларда фойдаланиш имконини бера олади.\nМирас Баймирза - Назарбаев Университети магистранти. У тест топширишга мўлжалланган янги платформа муаллифларидан бири. Платформа-сайт саволларни автоматик шаклда саралайди ва тестнинг қанчалик сифатли тайёрланганини баҳолайди. Унинг таркибидан Назарбоев интеллектуал мактабига киришни хоҳловчилар учун топшириқлар жой олган.\nМИРАС БАЙМИРЗА, САЙТ МУАЛЛИФЛАРИДАН БИРИ:\n– Тест топшираётган шахс натижа билан бирга қандай хатоларга йўл қўйгани хусусида таҳлилий маълумот ҳам олади. Унга кўра қайси бўлимларда, фанларда кўпроқ хатога йўл қўйганини билиб олади ва билмаган мавзулари билан шуғулланади.\nБугунги кунда сайт хизматидан мингдан ортиқ одам фойдаланди. Ҳозирча ундан асосан Назарбоев интеллектуал мактабига кириш учун зарур тестлар жой олган бўлса, келажакда платформа орқали ягона миллий тестни ҳам топшириб кўриш мумкин.\nНазарбоев интеллектуал мактабиҚизил ЎрдаМирас БаймирзаАлтинай Абдижамил


Юнусободлик қулфуруш Ботир ким ёки қозоққа қул, ўзбекка пул керакми?\nЗикрилло Ишонч Маълумотларга кўра, Қозоғистонда текин ишчи кучи сифатида сотилаётган ўзбекистонликларнинг асосий қисми Тошкентдаги мардикор бозорлари ва Қозоғистон билан чегарадош ҳудудлардан олиб кетилмоқда.\nОдамфурушлар қурбони бўлган кишиларнинг айтишича, бу жиноятга қўл ураётганларнинг асосий қисми Ўзбекистон ва Қозоғистон фуқаролари бўлиб, ўз фаолиятини баъзи ҳуқуқ-тартибот ходимларининг кўмагида амалга ошириб келмоқда.\nЯқиндагина замонавий қулдорлар қўлидан қочиб келган кишиларнинг сўзларига қараганда, одамфурушлар мардикорларни катта иш ҳақи бериш билан алдаб, Қозоғистонга олиб боради.\n“Бизни олиб кетган Ботир исмли одам қозоқлар билан тил бириктириб олган экан. Биз уларнинг тил бириктирганидан бехабар ишлаб юравердик. Шерикларимдан бири сурхондарёлик Фарҳод 1989 йилда туғилган. Қўқонлик шеригимнинг исми Дилшод эди. Бизни минг тангага сотган экан. Ҳозир шерикларимнинг тақдири нима бўлган билмайман”, дейди одамфурушлар қурбонларидан бири.\nМардикорлардан бирининг айтишича, Ўзбекистон чегарасидан шундоқ Қозоғистонга ўтган жойда “қозоққа пул керак, ўзбекка пул” деган сўзлар ёзилган. Қозоқлар ўзбек мардикорларни хоҳласа бир умрга, хоҳласа бир мавсумга қул сифатида сотиб олмоқда.\nҚулликни бошдан кечирганлардан бирининг таъкидлашича, у ўтган йили қишда сотиб юборилган. Сотилганини иш берувчидан ўз ҳақини сўрагандан кейин билган. Қозоқлар уни хўрлашган, аёвсиз ишлатган. Жанжаллар вақтида беш жойидан пичоқланган. Ёзда қочиб кетишга муваффақ бўлган.\nҚулфурушлар қурбонларига айланган мардикорларнинг кўпчилиги ўзларини юнусободлик Ботир исмли шахс сотиб юборганини билдирди. Уларнинг таъкидлашича, бу шахснинг қизил рангли “Жигули”си бор. У ҳуқуқ-тартибот органлари ходимлари ҳомийлигида ишлайди.\nМаълум бўлишича, Тошкентда одам савдоси билан аёллар ҳам шуғуллана бошлаган. Хусусан, қозоғистонлик бир аёл кечки пайтларда мардикор бозорларга келиб, мардикорларни иш топиб бериш билан алдаб, қўшни давлатга олиб кетишга уринаётгани кузатилган.\nМардикор аёллар Қозоғистонга ишлашга кетиб, беиз ғойиб бўлган маркидорлар ҳақида ҳуқуқ-тартибот органларига, ҳатто телевидениега ҳам мурожаатлар қилгани, лекин бу мурожаатлардан натижа бўлмаётганини таъкидлади.


Инновацион ривожланиш вазирлиги Тадбиркорлик бўйича жаҳон чемпионатининг саралаш турининг миллий босқичини эълон қилади!\n2019 йилнинг 4 апрель кунидан эътиборан Ўзбекистон Республикаси Инновацион ривожланиш вазирлиги ҳамда The Global Education and Leadership Foundation жамғармаси (tGELF, Таълим ва етакчиликни ривожлантириш соҳасидаги халқаро жамғарма, Ҳиндистон) Global Entrepreneurship Network (GEN, Глобал тадбиркорлик тармоғи) билан ҳамкорликда“Тадбиркорлик бўйича жаҳон чемпионати” (Entrepreneurship World Cup)нинг миллий саралаш босқичида иштирок этиш учун рўйхатга олиш бошланганини эълон қилади. Танлов Саудия Арабистони Қироллиги валиаҳд шаҳзодаси Муҳаммад ибн Салмон Ал Сауд ташаббуси билан MiSK жамғармаси томонидан ташкил этилган.\nМазкур чемпионат – глобал миқёсдаги йирик ҳодиса бўлиб, дунёдаги 100 дан ортиқ давлатлардан 100 минг нафардан зиёд тадбиркорлар иштирок этадилар!\nТанловнинг миллий саралаш босқичининг финали халқаро даражадаги экспертлар иштирокида 2019 йилнинг 30–31 май кунлари Тошкент шаҳрида бўлиб ўтади. Танлов ғолиблари 2019 йил 12 ноябрда Саудия Арабистонининг Эр-Рияд шаҳрида бўладиган Тадбиркорлик бўйича жаҳон чемпионатининг халқаро супер-финалида иштирок этиш имкониятини қўлга киритадилар.\nАризалар инглиз тилида 2019 йилнинг 10 май санасига қадар қабул қилинади.\nБатафсил маълумотларни олиш ва рўйхатдан ўтиш учун платформа қуйидаги ҳаволага киринг: https://entrepreneurshipworldcup.com/tgelf\nMiSK жамғармаси ҳақида\nMiSK жамғармаси Саудия Арабистони Қироллигининг валиаҳд шаҳзодаси Муҳаммад ибн Салмон Ал Сауд томонидан ташкил этилган. Жамғарма фаолияти Саудия Арабистонидаги ёшларнинг етакчилик сифатларини қўллаб-қувватлаш ва таълимни ривожлантиришга йўналтирилган.\nБатафсил маълумотлар қуйидаги ҳавола бўйича: https://misk.org.sa/en/\ntGELF жамғармаси ҳақида\n2006 йили ташкил этилган таълим ва етакчиликни ривожлантириш соҳасидаги Халқаро жамғарма ахлоқий қадриятларга асосланган етакчиларнинг халқаро ҳамжамиятини яратишга қаратилган.\nБатафсил маълумотлар қуйидаги ҳавола бўйича: http://www.tgelf.org\nGEN Глобал тадбиркорлик тармоғи ҳақида\nГлобал тадбиркорлик тармоғи – дунёнинг 170 мамлакатида тадбиркорлик ташаббусларини ривожлантиришга қаратилган лойиҳалар ва дастурлар платформаси.\nБатафсил маълумотлар қуйидаги ҳавола бўйича: https://www.genglobal.org\nВазирликнинг бошқа ҳамкорлари:\nЎзбекистондаги Глобал тадбиркорлик тармоғи (GEN Uzbekistan)\nБатафсил маълумотлар қуйидаги ҳавола бўйича: http://genuzbekistan.uz\nБатафсил маълумотлар қуйидаги ҳавола бўйича: https://groundzero.uz/ru\nЎзбекистон Республикаси Инновацион ривожланиш вазирлигидан я…\nДунёдаги энг машҳур мобил ўйинларидан бири — Angry Birds муа…\n“Интернет тармоғида ёшлар: мулоқотнинг ижтимоий томонлари, м…


22:43 / 15.04.2018 20770\nДунёда автомобиль ишлаб чиқарувчи давлатлар саноқли бўлса, улар орасида Италия автомобилсозларининг ўзига хос ўрни бор. Fiat, Ferrari, Lamborghini ва ҳакозоларни эшитмаган киши бўлмаса керак. KUN.UZ мухбири Турин шаҳрида бўлди ҳамда у ерда Италия миллий автомобилсозлик музейдаги экспонатлари билан танишди.\nҚайд этиш жоизки, музей меҳмонлар учун қулай тарзда режалаштирилган. Хориждан келганлар учун кириш чиптаси 12 евро сифатида белгиланган. Чиптани кўздан кечирган назоратчи иккинчи қаватдан бошлаш кераклиги борасида тавсия берди. Экспонатлар жойлашуви, ёруғлик жиҳозларининг ўрнатилиши эътиборга молик.\nБу ерда Италияда илк ишлаб чиқилган автомобиллардан тортиб, жаҳон автомобилсозлик саноатининг етакчилари томонидан ишлаб чиқилган транспорт воситалари, спорт автомобиллари, жумладан “Формула-1” пойга машиналари намуналарини ҳам томоша қилиш мумкин. Мана бу эса, Ferrari F-2005 “Формула-1”. Уни машҳур пойгачи Михаил Шумахер бошқарган ва қаторасига беш йил чемпионликни қўлга киритган.\nМузейнинг яна бир диққатга сазовор томони, унинг тарбиявий аҳамиятига ҳам эгалигидир. Музейнинг бир бурчаги атайлаб йўл-транспорт ҳодисаларига бағишланган бўлиб, унда хавфсизлик синовидан ўтказилган ҳамда ЙТҲ оқибатида ўта яроқсиз ҳолатга келиб қолган автомобиллардан ҳам экспонатлар жойланган.\nҚуйида мухбиримиз томонидан олинган фотосуратлар билан танишишингиз мумкин.\nОАВ: Берлускони иши бўйича гувоҳлик бериши керак бўлган аёл радиоактив моддалардан заҳарланиб вафот этган\nИталия давлат қарзи кунига 100 млн евродан кўпаймоқда


Ўзбекистон БМТнинг Амударё ва Сирдарё дарёлари сув ресурсларидан фойдаланиш тўғрисидаги конвенциясини маъқулламоқда - Халқ сўзи\n18:33 06 Июнь 2018 Жамият\nКеча Тошкентда ўз ишини бошлаган Марказий Осиё экология форумида сўзга чиққан Ўзбекистон Республикаси Бош вазири ўринбосари Нодир Отажонов Амударё ва Сирдарё сув ресурсларидан фойдаланиш тўғрисидаги конвенцияни ишлаб чиқишни фаоллаштиришни таклиф қилди.\nУнинг фикрича, глобал исиш шароитида минтақада сув ресурсларига боғлиқлик фақат чуқурлашиб боради.\n“Саъй-ҳаракатлар, билимлар, ресурслар кооперациясисиз мазкур таҳдидга қарши мос жавобни ишлаб чиқа олмаймиз”, деди ҳукумат вакили.\nУ Марказий Осиёдаги қишлоқ хўжалиги ерларининг 90 фоизидан зиёди бугун сунъий суғоришни талаб этаётгани, минтақа аҳолисининг қарийб 80 фоизи, яъни аграр соҳада банд бўлган 55 миллиондан зиёд инсон ҳаёти сувдан фойдаланишга тўғридан-тўғри боғлиқ эканлигини таъкидлади.\nЖаҳон банки прогнозларига кўра, 2050 йилга келиб минтақада аҳоли сони 90 миллион кишига етади. Мазкур демографик ўсиш фонида сув танқислиги 25-30 фоизни ташкил этади. Боз устига, суғорма ерларда фойдаланиладиган сув ресурсларига бўлган эҳтиёж 2020 йилга келиб 30 фоиз ортади.\nБМТ экспертлари ҳисоб-китобига кўра, Марказий Осиёда сувдан оқилона фойдаланишдан олинадиган иқтисодий фойда минтақавий ички ялпи маҳсулотнинг 5 фоизи ёки тахминан 20 миллиард АҚШ долларини ташкил этиши мумкин.\n“Ўзбекистон минтақадаги барча давлатлар манфаатларини ҳисобга олган ҳолда БМТнинг Амударё ва Сирдарё дарёлари сув ресурсларидан фойдаланиш тўғрисидаги конвенциясини биргаликда ишлаб чиқиш ҳамда маъқуллаш ишларини фаоллаштиришни таклиф этади”, деди Н.Отажонов.\nБош вазир ўринбосари Орол ҳалокати нафақат бизнинг умумий экологик кулфатимиз, балки амалий ҳаракатлар талаб этадиган жуда жиддий вазифа эканлигини қайд этди. У Орол ҳалокати билан боғлиқ долзарб муаммоларни ечиш йўлида Марказий Осиё мамлакатлари ҳаракатларини фаоллаштириш ва халқаро саъй-ҳаракатларни бирлаштириш муҳимлигига урғу берди.\nНодир Отажонов Ўзбекистон маиший чиқиндиларни дунё стандартлари асосида бошқаришнинг мутлақо янги стратегиясини қабул қилмоқчи эканлигини ҳам билдирди.\nБугун дунё бўйича пластикдан фойдаланиш ҳажми 300 миллион тоннадан ошди. Мазкур муаммога жавобан Ўзбекистон раҳбарияти чиқиндиларни бошқариш бўйича ички сиёсатни тўлиқ қайта кўриб чиқди. Бунда ҳосил бўлишдан тортиб то тўлиқ утилизация қилиш ҳамда қайта ишлашгача бўлган барча занжирлар бўйича чиқиндиларни бошқаришга интеграллашган ёндашув қабул қилинди.\nН.Отажонов мамлакатда маиший чиқиндиларни комплекс бошқариш бўйича кластерлар яратилаётгани ва тартибга солишнинг янги иқтисодий механизмлари жорий этилаётганини эътироф этди.\nБош вазир ўринбосари Ўзбекистон инновацион технологиялар, илмий-техник ишланмаларни жорий этиш, энергия тежамкор асбоб-ускуналар ва қурилмаларни ишлаб чиқаришни кенгайтирш ва маҳаллийлаштириш, электр энергияси ишлаб чиқариш ва муқобил энергия манбаларидан фойдаланишда ёқилғи-энергетика мувозанатини диверсификация қилиш чора-тадбирларини қатъий кучайтирмоқчи эканлигига ҳам алоҳида урғу берган.


NUR-SULTAN. Kazinform – Қозоғистон автомобил бизнеси ассоциацияси вице-президенти Анар Мақашева 4 фоизли автокредит олиш учун ариза берувчиларнинг айрим русумдаги автомобиллар етишмаслиги ҳақидаги шикоятлари қачон қаноатлантирилишини маълум қилди, деб хабар беради Kazinform мухбири.\nNUR-SULTAN. Kazinform – Жорий йилнинг январ-март ойларида республикада 204 мингта автомобил рўйхатга олинган, деб хабар беради Kazinform мухбири.\nNUR-SULTAN. Kazinform – Дунёда автомобиллар қимматлашмоқда. Қозоғистон бош вазирининг биринчи ўринбосари Роман Склярнинг фикрича, бу Қозоғистонда ҳам худди шундай ҳолат кузатилишига олиб келди, деб хабар беради Kazinform мухбири.\nNUR-SULTAN. Kazinform – Қозоғистонда 16 майдан бошлаб банклар имтиёзли автокредит олиш учун аризаларни қабул қилишни бошлайди. Бу ҳақда Қозоғистон бош вазирининг биринчи ўринбосари Роман Скляр маълум қилди, деб хабар беради Kazinform мухбири.\nҚозоғистонда утиль йиғимнинг янги ставкалари эълон қилинди\nNUR-SULTAN. Kazinform – Қозоғистонда хориждан олиб келинадиган автомобиллар учун белгиланадиган утилизация йиғимининг янги ставкалари эълон қилинди, деб хабар беради Kazinform мухбири.\nҚозоғистонда сотилаётган ҳар 5 та автомобилдан 3 таси маҳаллий махсулот\nNUR-SULTAN. Kazinform – 2021 йилда янги автомобилларнинг 65 фоизи Қозоғистонда ишлаб чиқарилган. Бу ҳақда ҚР Индустрия ва инфратузилмаларни ривожлантириш вазирлиги саноатни ривожлантириш қўмитаси раиси ўринбосари Олжас Сапарбеков маълум қилди, деб хабар беради Kazinform мухбири.\nБу йил Қозоғистон 109 мингта автомобил ишлаб чиқаради\nNUR-SULTAN. Kazinform – Жорий йилда Қозоғистон корхоналарида 109 мингга яқин автомобил йиғилади. Бу ҳақда Қозоғистон Индустрия ва инфратузилмаларни ривожлантириш вазирлигининг саноатни ривожлантириш қўмитаси раиси ўринбосари Олжас Сапарбеков маълум қилди, дея хабар беради Kazinform мухбири.\n4 фоиз: Апрел охирида Қозоғистонда имтиёзли автокредит дастури ишга туширилади\nNUR-SULTAN. Kazinform – Қозоғистонда шу ой охиригача 4 фоизлик ставка билан имтиёзли автокредит дастури ишга туширилади. Бу ҳақда Қозоғистон Индустрия ва инфратузилмаларни ривожлантириш вазири маълум қилди, дея хабар беради Kazinform мухбири.


Лионель Месси — 2021 йилги «Олтин тўп» соҳиби. Бу Месси учун 7-соврин — Sof.uz\nЛионель Месси — 2021 йилги «Олтин тўп» соҳиби. Бу Месси учун 7-соврин\n30.11 08:15 114 Спорт\nFrance Football нашри 2021 йилнинг энг яхши футболчисига топшириладиган «Олтин тўп» соҳибини маълум қилди.\nУнга кўра, «ПСЖ» клуби (бунгача «Барселона»да ўйнаган) ва Аргентина терма жамоаси ҳужумчиси Лионель Месси йилнинг энг яхши ўйинчиси деб топилди.\nШу тариқа Месси фаолиятидаги еттинчи «Олтин тўп»га эга чиқди.\n2021 йилда Месси «Барселона» билан Испания Кубогини қўлга киритди ва 2020/21 йилги мавсумни 30 та гол билан Ла Лиганинг энг яхши тўпурари сифатида якунлади. Аргентина терма жамоаси билан эса илк бор Америка Кубогида ғалаба қозонди.\nҚайд этиш керак, Месси қўлга киритилган «Олтин тўп»лар сони бўйича энг яқин таъқибчиси Криштиану Роналдудан (2021 йилда 6-ўринни эгаллади) 2 тага олдинда. Португалияликнинг ҳисобида 5 та «Олтин тўп» бор.\n«Бавария» ҳужумчиси Роберт Левандовски эса йилнинг энг яхши жучумчиси деб топилди. France Football бу йилдан ушбу мукофотни бир календарь йилида клуб ва терма жамоа сафида энг кўп гол урган футболчига топширади.\n2021 йилда Левандовски 64 та гол урди. Криштиану Роналдуда бу кўрсаткич 42, Лионель Мессида эса 41 тани ташкил қилди.\n«Олтин тўп—2021» совринга даъвогарлик қилган футболчилар кучли ўнлиги билан танишинг:\n2. Роберт Левандовски (Польша, «Бавария»);\n3. Жоржиньо (Италия, «Челси»);\n4. Карим Бензема (Франция, «Реал»);\n5. Нголо Канте (Франция, «Челси»);\n7. Муҳаммад Салоҳ (Миср, «Ливерпуль»);\n10. Жанлуижи Доннарумма (Италия, «ПСЖ»).\nШунингдек, нашриёт қуйидаги номинациялар бўйича ҳам ғолибларни эълон қилди:\nПедри («Барселона») — йилнинг энг яхши ёш футболчиси;\nАлексия Путелияс («Барселона») — йилнинг энг яхши аёл футболчиси;\nЖанлуижи Доннарумма («ПСЖ») — йилнинг энг яхши дарвозабони;\n«Челси» (Англия) — йилнинг энг яхши клуби.